KOMISSION DELEGOITU ASETUS (EU) 2020/688,

annettu 17 päivänä joulukuuta 2019,

Euroopan parlamentin ja neuvoston asetuksen (EU) 2016/429 täydentämisestä unionissa tapahtuviin maaeläinten ja siitosmunien siirtoihin sovellettavien eläinterveyttä koskevien vaatimusten osalta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (1) ja erityisesti sen 3 artiklan 5 kohdan toisen alakohdan, 125 artiklan 2 kohdan, 131 artiklan 1 kohdan, 132 artiklan 2 kohdan, 135 artiklan, 136 artiklan 2 kohdan, 137 artiklan 2 kohdan, 140 artiklan, 144 artiklan 1 kohdan, 146 artiklan 1 kohdan, 147 artiklan, 149 artiklan 4 kohdan, 154 artiklan 1 kohdan, 156 artiklan 1 kohdan, 160 artiklan, 162 artiklan 3 ja 4 kohdan, 163 artiklan 5 kohdan b ja c alakohdan ja 164 artiklan 2 kohdan,

sekä katsoo seuraavaa:

(1) Asetuksessa (EU) 2016/429 vahvistetaan eläinten välillä tarttuvien ja eläimestä ihmiseen tarttuvien eläintautien ehkäisemistä ja torjuntaa koskevat säännöt. Sen IV osan I osaston 3–5 luvussa vahvistetaan eläinterveysvaatimukset, jotka koskevat pidettävien ja luonnonvaraisten maaeläinten ja niiden sukusolujen ja alkioiden siirtoja unionin sisällä. Lisäksi asetuksessa siirretään komissiolle valta hyväksyä delegoiduilla säädöksillä sääntöjä, joilla täydennetään tiettyjä kyseisen asetuksen muita kuin keskeisiä osia. Näin ollen on asianmukaista hyväksyä sääntöjä, joilla varmistetaan asetuksella (EU) 2016/429 vahvistetun uuden oikeudellisen kehyksen moitteeton toiminta.

(2) Tässä asetuksessa säädettyjä sääntöjä ja riskinvähentämistoimenpiteitä tarvitaan täydentämään asetuksen (EU) 2016/429 IV osan I osaston 3–5 luvussa vahvistettuja eläinterveysvaatimuksia, jotka koskevat pidettävien ja luonnonvaraisten maaeläinten sekä siitosmunien siirtoja unionissa, sen varmistamiseksi, että kyseiset hyödykkeet eivät aiheuta merkittävää niiden luetteloitujen tautien leviämisriskiä, joita tarkoitetaan mainitun asetuksen 5 artiklan 1 kohdassa ja liitteessä II, sellaisena kuin se on muutettuna komission delegoidulla asetuksella (EU) 2018/1629 (2), ja jotka luokitellaan asetuksen (EU) 2016/429 9 artiklan 1 kohdan d alakohdan mukaisesti komission täytäntöönpanoasetuksella (EU) 2018/1882 (3). Asetuksen (EU) 2016/429 tavoitteena on tarjota yksinkertaisempi ja joustavampi sääntelykehys kuin se, jota sovellettiin ennen kyseisen asetuksen hyväksymistä, ja samalla varmistaa selkeämmin riskiperusteinen lähestymistapa eläinterveysvaatimuksiin sekä parempi eläintauteihin varautuminen ja niiden ennaltaehkäisy ja torjunta. Lisäksi sen tavoitteena on koota yhteen säädökseen eläintauteja koskevat säännöt sen sijaan, että ne olisivat hajallaan useissa eri säädöksissä. Tämän asetuksen säännöksissä, jotka koskevat tiettyjä sukusoluja ja alkioita, erityisesti siitosmunia, noudatetaan samaa lähestymistapaa. Säännöt ovat sisällöllisesti sidoksissa toisiinsa, sillä niitä on määrä soveltaa kaikkiin pidettäviä tai luonnonvaraisia maaeläimiä tai siitosmunia siirtäviin toimijoihin. Yksinkertaisuuden ja avoimuuden vuoksi sekä sääntöjen soveltamisen helpottamiseksi ja päällekkäisyyden välttämiseksi säännöt olisi vahvistettava yhdessä säädöksessä pikemminkin kuin useissa erillisissä ristiviittauksia sisältävissä säädöksissä.

(3) Asetuksen (EU) 2016/429 5 artiklan 1 kohdassa ja liitteessä II, sellaisena kuin se on muutettuna komission delegoidulla asetuksella (EU) 2018/1629, on luettelo eläintaudeista, joiden osalta unionin toimilla on erityistä merkitystä, ja komission täytäntöönpanoasetuksessa (EU) 2018/1882 taudit luokitellaan niihin sovellettavien erityistoimenpiteiden perusteella ja samaten luetellaan eläinlajit, joihin näitä sääntöjä olisi sovellettava. Luokan D tautien katsotaan aiheuttavan merkittävän leviämisriskin siirrettäessä eläimiä jäsenvaltioiden välillä.

(4) Luokan B ja C tautien hävittämiseksi on olemassa hävittämisohjelmia. Näitä ohjelmia koskevista säännöistä säädetään komission delegoidussa asetuksessa (EU) 2020/689 (4). Hävittämisohjelmia sovelletaan pitopaikkaan, vyöhykkeeseen tai jäsenvaltioon sen mukaan, mistä taudista on kyse, ja vaaditut toimenpiteet sisältävät eläinten siirtojen osalta tietyt eläinterveyttä koskevat takeet. Mainitussa delegoidussa asetuksessa vahvistetaan myös säännöt, jotka koskevat taudista vapaiden jäsenvaltioiden ja vyöhykkeiden tunnustamista sen jälkeen, kun kyseistä tautia koskeva hävittämisohjelma on saatu onnistuneesti päätökseen. Sen vuoksi myös tässä asetuksessa olisi säädettävä sellaisista eläinterveystakeista, jotka koskevat eläinten siirtoa toisiin jäsenvaltioihin tai toisille vyöhykkeille, jotka toteuttavat parhaillaan hävittämisohjelmia tai joilla on tunnustettu taudista vapaa asema.

(5) Jotta riskiä tautien leviämisestä jäsenvaltiosta toiseen voitaisiin vähentää, tässä asetuksessa on tarpeen vahvistaa eläinterveyttä koskevia lisävaatimuksia, jotka koskevat johdanto-osan 3 ja 4 kappaleessa tarkoitettuja tauteja, kunkin taudin osalta täytäntöönpanoasetuksessa (EU) 2018/1882 luetteloituja eläinlajeja sekä hävittämisohjelmia ja taudista vapaata asemaa. Maailman eläintautijärjestön (OIE) maaeläinten terveyttä koskevassa säännöstössä suositetut asiaa koskevat standardit olisi otettava huomioon.

(6) Asetuksen (EU) 2016/429 125 artiklassa vahvistetaan vaadittavat eläinten kuljetukseen liittyvät taudinehkäisytoimenpiteet ja siirretään komissiolle valta säätää lisävaatimuksista, jotka koskevat pidettävien maaeläinten kuljetusvälineiden puhdistusta ja desinfiointia sekä bioturvaamistoimenpiteitä, joilla vähennetään eläinten kuljetuksista unionissa mahdollisesti aiheutuvia riskejä. Sen vuoksi tässä asetuksessa on tarpeen vahvistaa yksityiskohtaisemmat säännöt kuljetusvälineiden ja kuljetuspäällysten rakennevaatimuksista sekä yksityiskohtaisemmat eläinkuljetuksia koskevat bioturvaamisvaatimukset ja säätää tietyistä poikkeuksista. Vastaavia sääntöjä sovelletaan myös toimijoihin, jotka osallistuvat tiettyjen sukusolujen ja alkioiden, erityisesti siipikarjan ja vankeudessa pidettävien lintujen siitosmunien, kuljetukseen, ja myös tällaiset säännöt olisi vahvistettava asetuksen (EU) 2016/429 157 artiklan 3 kohdan pohjalta tässä asetuksessa.

(7) Vaatimukset, jotka koskevat kuljetusvälineiden puhdistusta ja desinfiointia sekä bioturvaamistoimenpiteitä, joilla vähennetään tietyistä eläinkuljetuksista mahdollisesti aiheutuvia riskejä, vahvistettiin ennen asetusta (EU) 2016/429 sovelletuissa säännöissä, erityisesti neuvoston direktiiveissä 64/432/ETY (5), 91/68/ETY (6), 2009/156/EY (7) ja 2009/158/EY (8) nauta-, sika-, lammas-, vuohi- ja hevoseläinten sekä siipikarjan ja siitosmunien kuljetusten osalta. Näiden vaatimusten on osoitettu tehokkaasti ehkäisevän kuljetuksista aiheutuvaa eläintautien leviämisriskiä unionissa. Sen vuoksi on aiheellista säilyttää kyseisten vaatimusten sisältö ja mukauttaa ne kaikkien pidettävien maaeläinten ja siitosmunien kuljetuksiin.

(8) Asetuksen (EU) 2016/429 132 artiklan 2 kohdassa edellytetään, että komissio määrittää enimmäisajan, jonka kuluessa pidettäviä sorkka- ja kavioeläimiä ja siipikarjaa teurastettavaksi toisen jäsenvaltion alueelta vastaanottavan teurastamotoimijan olisi varmistettava, että kyseiset eläimet teurastetaan. Tässä asetuksessa olisi sen vuoksi säädettävä enimmäisajasta, jonka kuluessa eläimet olisi teurastettava, jotta varmistetaan, ettei niiden terveystilanne vaaranna määräpaikassa olevien eläinten terveystilannetta. Asetuksessa (EU) 2016/429 vahvistetaan myös säännöt, jotka koskevat sellaisten sinikieliviruksen aiheuttamalle tartunnalle (serotyypit 1–24) alttiiden sorkka- ja kavioeläinten lähetysten siirtoja, jotka saattavat kyseisen taudin vektorivälitteisen tarttumisen vuoksi aiheuttaa erityisen leviämisvaaran. Sen vuoksi tässä asetuksessa olisi vahvistettava tietyt kyseisten eläinten teurastusta koskevat erityissäännökset.

(9) Pidettävien sorkka- ja kavioeläinten ja siipikarjan muihin jäsenvaltioihin tapahtuvien siirtojen osalta asetuksen (EU) 2016/429 131 artiklan 1 kohdassa siirretään komissiolle valta säätää säännöistä, jotka koskevat pitoaikoja sekä ajanjaksoa, jonka aikana on tarpeen rajoittaa pidettävien sorkka- ja kavioeläinten tai siipikarjan tuomista pitopaikkoihin ennen siirtoa, ja täydentäviä eläinterveysvaatimuksia, joilla vähennetään asetuksen 9 artiklan 1 kohdan d alakohdassa tarkoitettujen luetteloitujen tautien leviämisriskiä. Sen vuoksi tässä asetuksessa on tarpeen säätää asianmukaisista toimenpiteistä eläinten terveyden turvaamiseksi ja sen estämiseksi, että taudit leviävät sorkka- ja kavioeläinten, siipikarjan ja vankeudessa pidettävien lintujen siirtojen välityksellä. Näissä toimenpiteissä olisi otettava huomioon ennen asetuksen (EU) 2016/429 soveltamista sovelletut säännöt. Tällaiset sorkka- ja kavioeläimiä, siipikarjaa ja vankeudessa pidettäviä lintuja koskevat säännöt on vahvistettu direktiiveissä 64/432/ETY, 91/68/ETY, 2009/158/EY ja 2009/156/EY ja osittain neuvoston direktiivissä 92/65/ETY (9). Näissä säännöissä olisi soveltuvin osin otettava käyttöön uusia tai erilaisia vaatimuksia etenkin, jotta voidaan ottaa huomioon uusi tieteellinen tieto ja uudet standardit tai asetuksen (EU) 2016/429 5 artiklan 1 kohdassa ja delegoidussa asetuksessa (EU) 2018/1629 vahvistettu tautiluettelo sekä täytäntöönpanoasetuksessa (EU) 2018/1882 säädetty tautiluokitus.

(10) Samoin asetuksen (EU) 2016/429 160 artiklan 2 kohdassa ja 164 artiklan 2 kohdassa siirretään komissiolle valta antaa delegoituja säädöksiä, jotka koskevat muihin jäsenvaltioihin suuntautuviin siipikarjan ja vankeudessa pidettävien lintujen sukusolujen ja alkioiden – eli siitosmunien – siirtoihin sovellettavia eläinterveysvaatimuksia. Sen vuoksi tässä asetuksessa olisi säädettävä myös näistä säännöistä.

(11) Peruslähtökohtana on, että maaeläinten siirrot toiseen jäsenvaltioon olisi tehtävä alkuperäisestä pitopaikasta suoraan kyseisessä jäsenvaltiossa sijaitsevaan määräpaikkaan. Perusperiaatteesta poiketen tällainen siirto voidaan kuitenkin keskeyttää eläinten kokoamista varten. Tällaiset kokoamiset aiheuttavat erityisen eläintautien leviämisvaaran. Asetuksen (EU) 2016/429 135 artiklassa edellytetään, että komissio antaa delegoituja säädöksiä, joilla säädetään mainitun asetuksen 133 ja 134 artiklassa vahvistettuja sääntöjä täydentävät säännöt, jotka koskevat pidettävien sorkka- ja kavioeläinten ja siipikarjan kokoamista, kun niitä siirretään toiseen jäsenvaltioon. Sen vuoksi tässä asetuksessa on tarpeen säätää tällaisista vaatimuksista.

(12) Ennen asetusta (EU) 2016/429 sovellettujen, direktiiveissä 64/432/ETY, 91/68/ETY ja 2009/156/EY säädettyjen sääntöjen mukaisesti jotkin sorkka- ja kavioeläinten lähetykset eivät siirtyneet suoraan alkuperäisestä pitopaikasta määränpäänä olevaan pitopaikkaan. Eläinten välittäjät ja keräys- ja keräilykeskukset kokosivat ryhmiin eläimet, joilla oli sama terveystilanne ja jotka olivat saapuneet eri pitopaikoista tulleissa erissä, lähetettäviksi eri määräpaikkoihin. Näissä direktiiveissä vahvistetut säännöt ovat osoittautuneet tehokkaiksi torjuttaessa tarttuvien eläintautien leviämistä unionissa. Kyseisten sääntöjen pääsisältö olisi siksi pidettävä ennallaan, mutta niitä olisi päivitettävä siten, että otetaan huomioon niiden soveltamisen yhteydessä saatu kokemus ja ajantasainen tieteellinen tietämys. Olisi otettava huomioon asetuksen (EU) 2016/429 133 artikla, jossa säädetään, että toimijat voivat koota pidettäviä sorkka- ja kavioeläimiä ja siipikarjaa enintään kolme kertaa alkuperäjäsenvaltiosta toiseen jäsenvaltioon tapahtuvan siirron aikana.

(13) Lisäksi olisi säädettävä asetuksen (EU) 2016/429 140 artiklan b alakohdassa vahvistettujen kokoamista koskevien sääntöjen poikkeuksista näyttelyihin ja urheilu-, kulttuuri- tai vastaaviin tapahtumiin osallistuvien sorkka- ja kavioeläinten osalta, koska käytössä olevat vaihtoehtoiset riskinvähentämistoimenpiteet vähentävät luetteloitujen tautien leviämisriskiä kyseisissä kokoamisissa. Näistä poikkeuksista säädetään tässä asetuksessa.

(14) Asetuksen (EU) 2016/429 136 artiklan 2 kohdassa siirretään komissiolle valta vahvistaa yksityiskohtaiset säännöt, jotka koskevat tiettyjen muiden pidettävien maaeläinten kuin sorkka- ja kavioeläinten ja siipikarjan siirtoja jäsenvaltioiden välillä.

(15) Ennen asetuksen (EU) 2016/429 soveltamista tiettyjen pidettävien maaeläinten – mukaan lukien kädelliset, vankeudessa pidettävät linnut, tarhamehiläiset ja kimalaiset, koirat, kissat ja fretit – siirtoja jäsenvaltioiden välillä koskevista unionin säännöistä säädettiin direktiivissä 92/65/ETY. Nämä säännöt ovat osoittautuneet tehokkaiksi minimoitaessa riskiä luetteloitujen tautien leviämisestä jäsenvaltioiden välillä. Kyseisten sääntöjen pääsisältö olisi siksi pidettävä ennallaan tässä asetuksessa, mutta niitä olisi päivitettävä siten, että otetaan huomioon niiden soveltamisesta saatu käytännön kokemus. Lisäksi tässä asetuksessa olisi säädettävä mahdollisuudesta myöntää poikkeuksia tapauksissa, joissa käyttöön on otettu vaihtoehtoisia riskinvähentämistoimenpiteitä.

(16) Asetuksen (EU) 2016/429 3 artiklan 5 kohdassa siirretään komissiolle valta vahvistaa säännöt, joilla varmistetaan, että mainitun asetuksen IV osaa sovelletaan oikein lemmikkieläinten muihin kuin ei-kaupallisiin siirtoihin. Sen vuoksi tässä asetuksessa olisi säädettävä tietyistä tällaisista säännöistä.

(17) Täytäntöönpanoasetuksessa (EU) 2018/1882 luetellaan ne lihansyöjälajit, jotka aiheuttavat merkittävän Echinococcus multilocularis -tartunnan ja raivotautiviruksen leviämisriskin, kun niitä siirretään jäsenvaltioiden välillä. Sen vuoksi muiden lihansyöjien osalta olisi säädettävä eläinterveyttä koskevista lisävaatimuksista, jotta vähennetään riskiä kyseisten tautien leviämisestä jäsenvaltioiden välillä.

(18) Asetuksen (EU) 2016/429 137 artiklan 2 kohdassa edellytetään, että komissio antaa mainitun asetuksen 137 artiklan 1 kohdassa tarkoitettujen säännösten lisäksi yksityiskohtaiset säännöt, jotka koskevat pidettävien maaeläinten siirtoja suljettuihin pitopaikkoihin sekä pidettävien maaeläinten siirtoja sellaisiin suljettuihin pitopaikkoihin, joissa käytössä olevilla riskinvähentämistoimenpiteillä taataan, etteivät tällaiset siirrot aiheuta merkittävää terveysriskiä kyseisessä suljetussa pitopaikassa ja sitä ympäröivissä pitopaikoissa pidettäville maaeläimille.

(19) Ennen kuin asetusta (EU) 2016/429 alettiin soveltaa, virallisesti hyväksytyissä yhteisöissä, laitoksissa tai keskuksissa pidettävien maaeläinten siirtoja koskevista unionin säännöistä säädettiin direktiivissä 92/65/ETY. Asetuksen (EU) 2016/429 95 ja 137 artiklassa vahvistetaan ’suljetun pitopaikan’ käsite, joka vastaa direktiivin 92/65/ETY 2 artiklan 1 kohdan c alakohdassa tarkoitettua ’virallisesti hyväksyttyä yhteisöä, laitosta tai keskusta’. Näiden aiempien sääntöjen pääsisältö olisi siksi pidettävä ennallaan, mutta niitä olisi päivitettävä siten, että otetaan huomioon niiden soveltamisesta saatu käytännön kokemus. Olisi myös otettava huomioon maaeläinten terveyttä koskevassa OIE:n säännöstössä suositellut kädellisiä koskevat asianmukaiset standardit.

(20) Asetuksen (EU) 2016/429 138 artiklan 3 kohdassa siirretään komissiolle valta vahvistaa määräpaikan toimivaltaisten viranomaisten myöntämiä poikkeuksia koskevat säännöt, joilla täydennetään 138 artiklan 1 ja 2 kohdassa tarkoitettuja poikkeuksia pidettävien maaeläinten siirtoihin tieteellisiin tarkoituksiin. Ennen asetuksen (EU) 2016/429 soveltamista direktiivissä 92/65/ETY säädettiin, että tieteellisiä tarkoituksia varten toiseen jäsenvaltioon siirrettäviä koiria, kissoja ja frettejä ei tarvitse rokottaa raivotautia vastaan eikä koirille tarvitse antaa Echinococcus multilocularis -tartunnalta suojaavaa käsittelyä, jos kyseiset eläimet on tarkoitettu virallisesti hyväksyttyihin yhteisöihin, laitoksiin tai keskuksiin. Tässä asetuksessa olisi säädettävä vastaavanlaisesta poikkeuksesta.

(21) Asetuksen (EU) 2016/429 140 artiklan a alakohdassa siirretään komissiolle valta säätää erityisvaatimuksista, joilla täydennetään mainitun asetuksen 126–136 artiklassa vahvistettuja sääntöjä, jotka koskevat sirkuksiin, näyttelyihin ja urheilutapahtumiin tarkoitettujen pidettävien maaeläinten siirtoja.

(22) Ennen kuin asetusta (EU) 2016/429 alettiin soveltaa, sirkuksissa ja eläinnäytöksissä pidettävien maaeläinten siirtoja koskevat unionin säännöt vahvistettiin direktiiviin 92/65/ETY perustuen komission asetuksessa (EY) N:o 1739/2005 (10), joka kumotaan komission delegoidulla asetuksella (EU) 2019/2035 (11)21 päivästä huhtikuuta 2021. Koska näitä eläimiä siirretään nykyisin toisiin jäsenvaltioihin ilman niiden mukana olevaa eläinterveystodistusta sirkuksen tai eläinnäytöksen, johon ne kuuluvat, matkustaessa, tässä asetuksessa olisi säilytettävä mahdollisuus tällaisiin unionin sisäisiin siirtoihin. Sen vuoksi tässä asetuksessa on aiheellista vahvistaa eläinterveyttä koskevat vaatimukset, joita sovelletaan kiertävissä sirkuksissa tai eläinnäytöksissä pidettävien maaeläinten siirtoihin toisiin jäsenvaltioihin, ja säätää poikkeuksesta asetuksen (EU) 2016/429 143 artiklan 1 kohdassa säädetyistä eläinterveyden todentamista koskevista vaatimuksista.

(23) Ennen kuin asetusta (EU) 2016/429 alettiin soveltaa, toisessa jäsenvaltiossa pidettävään näyttelyyn tarkoitettujen vankeudessa pidettävien lintujen siirtoja koskevista unionin säännöistä säädettiin direktiivissä 92/65/ETY ja muissa säädöksissä.

(24) Jotta estettäisiin niiden luetteloitujen tautien leviämisriski, jotka ovat merkityksellisiä siirrettäessä vankeudessa pidettäviä lintuja jäsenvaltioiden välillä, tässä asetuksessa on aiheellista säilyttää toisessa jäsenvaltiossa pidettävään näyttelyyn tarkoitettujen vankeudessa pidettävien lintujen siirtoja koskevat unionin säännöt. Lisäksi tässä asetuksessa olisi vahvistettava erityissäännökset, joita sovelletaan toisessa jäsenvaltiossa metsästysnäytöksiin osallistuviin petolintuihin ja toisessa jäsenvaltiossa urheilutapahtumiin osallistuviin kirjekyyhkyihin.

(25) Asetuksen (EU) 2016/429 144 artiklan 1 kohdan a alakohdassa siirretään komissiolle valta myöntää poikkeuksia mainitun asetuksen 143 artiklan 1 kohdassa säädetyistä eläinterveyden todentamista koskevista vaatimuksista, joita sovelletaan pidettävien maaeläinten siirtoihin jäsenvaltioiden välillä.

(26) Rekisteröityjä hevoseläimiä saa nykyisin direktiivissä 2009/156/EY vahvistettujen sääntöjen mukaisesti siirtää ilman mukana seuraavaa eläinterveystodistusta niiden jäsenvaltioiden välillä, jotka ovat vastavuoroisesti ottaneet käyttöön vaihtoehtoisen valvontajärjestelmän, joka antaa vastaavat eläinterveyttä koskevat takeet kuin ne, jotka vahvistetaan eläinterveystodistuksessa. Tässä asetuksessa olisi säädettävä vastaavanlaisesta poikkeuksesta. Näiden eläinten siirtoja varten olisi kuitenkin vahvistettava erityisedellytykset, kuten määräpaikkana olevan jäsenvaltion suostumus.

(27) Asetuksen (EU) 2016/429 144 artiklan 1 kohdan c alakohdassa siirretään komissiolle valta vahvistaa eläinterveyden todentamista koskevat vaatimukset, joita sovelletaan muiden pidettävien maaeläinten kuin sorkka- ja kavioeläinten, siipikarjan ja suljettuihin pitopaikkoihin tarkoitettujen eläinten siirtoihin toisiin jäsenvaltioihin silloin, kun eläinterveystodistus on välttämätön sen varmistamiseksi, että kyseinen siirto täyttää asetuksen (EU) 2016/429 124–142 artiklassa säädetyt eläinterveysvaatimukset. Sen vuoksi tässä asetuksessa olisi vahvistettava sellaiset eläinterveyden todentamista koskevat vaatimukset, joiden puitteissa sallitaan vankeudessa pidettävien lintujen, tarhamehiläisten, kimalaisten (lukuun ottamatta hyväksytyistä ympäristöstään eristetyistä kimalaisten tuotantolaitoksista tulevia kimalaisia), kädellisten, koirien, kissojen, frettien ja muiden lihansyöjien lähetysten siirrot toisiin jäsenvaltioihin.

(28) Asetuksen (EU) 2016/429 164 artiklan 2 kohdassa siirretään komissiolle valta vahvistaa eläinterveyden todentamiseen ja ilmoittamiseen liittyvät vaatimukset myös muihin kuin nauta-, lammas-, vuohi-, sika- ja hevoseläimiin ja siipikarjaan kuuluvien pidettävien maaeläinten sukusolujen ja alkioiden toisiin jäsenvaltioihin suuntautuvien siirtojen osalta. Sen vuoksi tässä asetuksessa olisi vahvistettava eläinterveyden todentamista koskevat vaatimukset, joiden puitteissa sallitaan vankeudessa pidettävien lintujen siitosmunien lähetysten siirrot toisiin jäsenvaltioihin.

(29) Muiden lihansyöjien kuin koirien, kissojen ja frettien siirrot toisiin jäsenvaltioihin olisi sallittava myös siinä tapauksessa, että alkuperäjäsenvaltiossa ei ole kyseisille lihansyöjille hyväksyttyä raivotautirokotetta ja rokotus annetaan direktiivin 2001/82/EY (12) 10 artiklan 1 kohdan mukaisesti; kyseisessä kohdassa säädetään lääkkeen myyntiluvan ehtoihin sisältymättömästä lääkkeiden käytöstä.

(30) Asetuksen (EU) 2016/429 146 artiklan 1 kohdassa edellytetään, että komissio vahvistaa eläinterveystodistuksen sisältöä koskevat yksityiskohtaiset säännöt ja lisätiedot pidettävien maaeläinten eri lajien ja luokkien osalta sekä erityisten siirtotyyppien osalta. Saman asetuksen 162 artiklan 3 kohdassa edellytetään, että komissio antaa delegoituja säädöksiä, joissa säädetään jäsenvaltioiden välillä tapahtuvia siitosmunien siirtoja koskevaan eläinterveystodistukseen sisällytettävistä tiedoista, ottaen huomioon kyseisessä eläinterveystodistuksessa 162 artiklan 1 kohdan mukaisesti vaadittavat vähimmäistiedot. Sen vuoksi on tarpeen vahvistaa pidettävien maaeläinten ja siitosmunien lähetysten mukana seuraavien todistusten sisältö, kun tällaiset lähetykset siirretään toiseen jäsenvaltioon.

(31) Asetuksen (EU) 2016/429 147 artiklassa siirretään komissiolle valta antaa delegoituja säädöksiä erityistoimenpiteistä, joilla poiketaan toimijoiden velvoitteesta varmistaa, että eläinten mukana on eläinterveystodistus, tai täydennetään tätä velvoitetta, pidettävien maaeläinten tietyntyyppisten siirtojen osalta. Sen vuoksi tässä asetuksessa olisi vahvistettava eläinterveyden todentamista koskevat säännöt, joita sovelletaan sorkka- ja kavioeläinten ja siipikarjan siirtoihin asetuksen (EU) 2016/429 133 artiklassa säädettyjä kokoamisia toteuttavien pitopaikkojen kautta ennen niiden saapumista lopulliseen määräpaikkaansa.

(32) Sen varmistamiseksi, että pidettävät maaeläimet, joille on myönnetty todistus kolmanteen maahan vientiä varten ja jotka kuljetetaan unionin ulkorajalle toisen jäsenvaltion kautta, täyttävät unionin sisäisiä siirtoja koskevat eläinterveysvaatimukset, toimijoiden olisi varmistettava, että kyseisten eläinten lähetysten mukana on eläinterveystodistukset, jotka antavat vähintään yhtä tiukat vakuudet kuin ne, jotka vaaditaan siinä jäsenvaltiossa, jossa poistumispaikka sijaitsee, teurastettaviksi tarkoitettujen pidettävien sorkka- ja kavioeläinten tai siipikarjan siirtoa varten.

(33) Asetuksen (EU) 2016/429 149 artiklan 4 kohdassa siirretään komissiolle valta antaa delegoituja säädöksiä, joissa vahvistetaan sellaisia asiakirja-, tunnistus- ja fyysisiä tarkastuksia ja tutkimuksia koskevat säännöt, jotka virkaeläinlääkärin on suoritettava pidettävien maaeläinten eri lajeille ja luokille eläinterveysvaatimusten noudattamisen todentamiseksi. Kun otetaan huomioon, että tämän asetuksen soveltamisala kattaa myös siitosmunat, tässä asetuksessa on tarpeen soveltaa kyseistä säännöstä vahvistamalla asian kannalta tarpeelliset säännöt, mukaan lukien määräajat, joiden kuluessa tällaiset tarkastukset ja tutkimukset on tehtävä ja virkaeläinlääkärin annettava eläinterveystodistukset ennen pidettävien maaeläinten ja siitosmunien lähetysten siirtoa, sekä eläinterveystodistusten voimassaoloaika ja voimassaolon jatkamisen edellytykset.

(34) Asetuksen (EU) 2016/429 152, 153 ja 163 artiklassa säädetään, että toimijoiden on ilmoitettava ennakkoon alkuperäjäsenvaltion toimivaltaiselle viranomaiselle pidettävien maaeläinten ja siitosmunien suunnitelluista siirroista toiseen jäsenvaltioon ja toimitettava kaikki tarvittavat tiedot, jotta kyseinen toimivaltainen viranomainen voi ilmoittaa pidettävien maaeläinten ja siitosmunien siirroista määräpaikkana olevan jäsenvaltion toimivaltaiselle viranomaiselle. Näin ollen tässä asetuksessa on tarpeen vahvistaa yksityiskohtaiset säännöt, jotka koskevat toimijoiden ennakkoilmoitusvelvoitetta, tällaisista siirroista ilmoittamiseen tarvittavia tietoja ja siirtojen ilmoittamiseen liittyvissä hätätilanteissa sovellettavia menettelyjä.

(35) Asetuksen (EU) 2016/429 153 artiklan 2 ja 4 kohdassa, 154 artiklan 1 kohdan c alakohdassa ja 163 artiklan 2 kohdassa säädetään Traces-järjestelmän käytöstä ilmoittamista varten, kun pidettävien maaeläinten ja siitosmunien lähetyksiä on tarkoitus siirtää muihin jäsenvaltioihin. Traces-järjestelmä on komission päätöksissä 2003/24/EY (13) ja 2004/292/EY (14) säädetty yhdennetty eläinlääkinnällinen tietojärjestelmä. Koska Euroopan parlamentin ja neuvoston asetuksen (EU) 2017/625 (15) 131 artiklassa säädetään sellaisen virallisen valvonnan tiedonhallintajärjestelmän (IMSOC) perustamisesta, johon sisällytetään Traces-järjestelmän toimintoja, tässä asetuksessa olisi viitattava IMSOC:iin eikä Traces-järjestelmään.

(36) Asetuksen (EU) 2016/429 155 artiklassa vahvistetaan edellytykset, jotka koskevat luonnonvaraisten maaeläinten siirtoa jossakin jäsenvaltiossa sijaitsevasta elinympäristöstä toisessa jäsenvaltiossa sijaitsevaan elinympäristöön tai pitopaikkaan. Tässä asetuksessa olisi vahvistettava kyseisiä siirtoja koskevat eläinterveys-, todentamis- ja ilmoitusvaatimukset asetuksen (EU) 2016/429 156 artiklan 1 kohdassa säädettyjen valtuuksien nojalla.

(37) Tätä asetusta olisi sovellettava 21 päivästä huhtikuuta 2021 asetuksen (EU) 2016/429 soveltamispäivän mukaisesti,

ON HYVÄKSYNYT TÄMÄN ASETUKSEN:

I OSA

YLEISET SÄÄNNÖT

1 artikla Kohde Tällä asetuksella täydennetään asetuksen (EU) 2016/429 5 artiklan 1 kohdassa vahvistettuja, eläinten välillä tarttuvien tai eläimestä ihmiseen tarttuvien eläintautien ehkäisemistä ja torjuntaa koskevia sääntöjä siltä osin kuin on kyse pidettävien maaeläinten, luonnonvaraisten maaeläinten ja siitosmunien siirroista unionin sisällä.

2 artikla Soveltamisala 1. Tätä asetusta sovelletaan a) pidettäviin ja luonnonvaraisiin maaeläimiin ja siitosmuniin; b) pitopaikkoihin, joissa kyseisiä eläimiä ja siitosmunia pidetään tai joihin niitä kootaan; c) toimijoihin, jotka pitävät kyseisiä eläimiä ja siitosmunia; d) toimijoihin, jotka kuljettavat maaeläimiä ja siitosmunia; e) jäsenvaltioiden toimivaltaisiin viranomaisiin. 2. II osaa sovelletaan pidettävien maaeläinten ja siitosmunien siirtoihin ainoastaan silloin, kun ne tapahtuvat jäsenvaltioiden välillä, lukuun ottamatta 4–6 artiklaa ja 63 artiklaa, joita sovelletaan pidettävien maaeläinten ja siitosmunien siirtoihin myös jäsenvaltion sisällä.

3 artikla Määritelmät Tässä asetuksessa tarkoitetaan: (1) ’kuljetusvälineellä’ maantieajoneuvoa tai raideliikennevälinettä, vesi- ja ilma-alusta; (2) ’kuljetuspäällyksellä’ kehikkoa, laatikkoa, säilytysastiaa tai muuta tukevaa rakennetta, jota käytetään eläinten tai munien kuljetukseen mutta joka ei ole kuljetusväline; (3) ’ympäristöstään eristetyllä tuotantolaitoksella’ pitopaikkaa, jossa sen rakenteet varmistavat yhdessä tiukkojen bioturvaamistoimenpiteiden kanssa eläintuotannon tehokkaan eristämisen kyseiseen tuotantoon liittyvistä tiloista sekä ympäristöstä; (4) ’nautaeläimellä’ eläintä, joka kuuluu johonkin sukuihin Bison, Bos (mukaan lukien alasuvut Bos, Bibos, Novibos, Poephagus) ja Bubalus (mukaan lukien alasuku Anoa) kuuluvista sorkka- ja kavioeläinten lajeista, sekä näiden lajien risteytyksenä syntynyttä jälkeläistä; (5) ’ ”taudista” vapaalla pitopaikalla’ pitopaikkaa, jolle on myönnetty taudista vapaa asema delegoidussa asetuksessa (EU) 2020/689 säädettyjen vaatimusten mukaisesti; (6) ’ ”taudista” vapaalla asemalla’ jäsenvaltion tai sen vyöhykkeen taudista vapaata asemaa, jonka komissio on hyväksynyt asetuksen (EU) 2016/429 36 artiklan mukaisesti; (7) ilmaisulla ’ ”tautia” ei ole raportoitu’ sitä, että yhtään pitopaikassa pidettävää asiaankuuluviin lajeihin kuuluvaa eläintä tai eläinryhmää ei ole luokiteltu kyseisen taudin vahvistetuksi tapaukseksi ja että kaikki kyseisen taudin tautiepäilyt on suljettu pois; (8) ’teurastettaviksi tarkoitetuilla ”eläimillä” ’ pidettäviä maaeläimiä, jotka on määrä kuljettaa teurastamoon joko suoraan tai kokoamisen jälkeen; (9) ’hyväksytyllä karanteenipitopaikalla’ pitopaikkaa, jolle on myönnetty hyväksyntä delegoidun asetuksen (EU) 2019/2035 14 artiklan mukaisesti; (10) ’hyväksytyllä hävittämisohjelmalla’ jäsenvaltiossa tai sen vyöhykkeellä toteutettavaa tautien hävittämisohjelmaa, jonka komissio on hyväksynyt asetuksen (EU) 2016/429 31 artiklan 3 kohdan mukaisesti; (11) ’lammaseläimellä’ eläintä, joka kuuluu johonkin sukuun Ovis kuuluvista sorkka- ja kavioeläinten lajeista, sekä näiden lajien risteytyksenä syntynyttä jälkeläistä; (12) ’vuohieläimellä’ eläintä, joka kuuluu johonkin sukuun Capra kuuluvista sorkka- ja kavioeläinten lajeista, sekä näiden lajien risteytyksenä syntynyttä jälkeläistä; (13) ’sikaeläimellä’ eläintä, joka kuuluu johonkin asetuksen (EU) 2016/429 liitteessä III luetelluista heimoon Suidae kuuluvista sorkka- ja kavioeläinten lajeista; (14) ’hevoseläimellä’ eläintä, joka kuuluu johonkin sukuun Equus kuuluvista kavioeläinten lajeista (hevoset, aasit ja seeprat mukaan lukien), sekä näiden lajien risteytyksenä syntynyttä jälkeläistä; (15) ’kamelieläimellä’ eläintä, joka kuuluu johonkin asetuksen (EU) 2016/429 liitteessä III luetelluista heimoon Camelidae kuuluvista sorkka- ja kavioeläinten lajeista; (16) ’hirvieläimellä’ eläintä, joka kuuluu johonkin asetuksen (EU) 2016/429 liitteessä III luetelluista heimoon Cervidae kuuluvista sorkka- ja kavioeläinten lajeista; (17) ’muilla pidettävillä sorkka- ja kavioeläimillä’ muita pidettäviä sorkka- ja kavioeläimiä kuin nauta-, lammas-, vuohi-, sika-, hevos-, kameli- ja hirvieläimiä; (18) ’tartunnanlevittäjiltä suojatulla pitopaikalla’ osaa pitopaikan tiloista tai kaikkia sen tiloja, jotka on suojattu Culicoides-lajien hyönteisiltä asianmukaisin fyysisin ja hallinnollisin keinoin, ja pitopaikalla on toimivaltaisen viranomaisen delegoidun asetuksen (EU) 2020/689 44 artiklan mukaisesti myöntämä tartunnanlevittäjiltä suojatun pitopaikan asema; (19) ’tartunnanlevittäjistä vapaalla kaudella’ tietyllä alueella ajanjaksoa, jona Culicoides-lajien hyönteisiä ei esiinny, määritettynä delegoidun asetuksen (EU) 2020/689 liitteessä V olevan II osan 1 luvun 5 jakson mukaisesti; (20) ’siitossiipikarjalla’ vähintään 72 tunnin ikäistä siipikarjaa, joka on tarkoitettu siitosmunien tuotantoon; (21) ’tuotantosiipikarjalla’ vähintään 72 tunnin ikäistä siipikarjaa, jota kasvatetaan lihan, kulutukseen tarkoitettujen munien tai muiden tuotteiden tuottamiseksi tai riistalintujen luontoon istuttamista varten; (22) ’parvella’ kaikkea siipikarjaa, jonka yksilöillä on sama terveystilanne ja jota pidetään samoissa tiloissa tai samassa tarhassa ja joka muodostaa yhden ainoan epidemiologisen yksikön, tai kaikkia tällaisia vankeudessa pidettäviä lintuja; sisätiloissa pidettävän siipikarjan osalta tähän käsitteeseen sisältyvät kaikki linnut, jotka jakavat saman ilmatilan; (23) ’untuvikoilla’ kaikkea alle 72 tunnin ikäistä siipikarjaa; (24) ’erikseen määritellyistä taudinaiheuttajista vapailla munilla’ siitosmunia, jotka on saatu ’erikseen määritellyistä taudinaiheuttajista vapaista siipikarjaparvista’ sellaisina kuin kyseiset taudinaiheuttajat on kuvattu Euroopan farmakopeassa (16) ja jotka on tarkoitettu yksinomaan diagnostiseen tai farmaseuttiseen käyttöön tai tutkimuskäyttöön; (25) ’rekisteröidyllä hevoseläimellä’ a) lajien Equus caballus ja Equus asinus puhdasrotuista jalostuseläintä, joka on merkitty tai merkittävissä asetuksen (EU) 2016/1012 4 tai 34 artiklan mukaisesti tunnustetun jalostusjärjestön tai jalostuselimen perustaman kantakirjan pääosastoon; b) lajin Equus caballus pidettävää eläintä, jonka kansainvälinen kilpailu- tai urheiluhevosia hallinnoiva yhdistys tai järjestö on rekisteröinyt suoraan tai kansallisen liittonsa tai kansallisten sivutoimipaikkojensa välityksellä (’rekisteröity hevonen’); (26) ’kädellisillä’ kädellisten lahkoon kuuluvien lajien eläimiä, lukuun ottamatta ihmisiä; (27) ’tarhamehiläisellä’ Apis mellifera -lajin eläintä; (28) ’kimalaisella’ Bombus-suvun lajeihin kuuluvaa eläintä; (29) ’koiralla’ Canis lupus -lajin pidettävää eläintä; (30) ’kissalla’ Felis silvestris -lajin pidettävää eläintä; (31) ’fretillä’ Mustela putorius furo -lajin pidettävää eläintä; (32) ’muilla lihansyöjillä’ muita Carnivora-lahkoon kuuluvia eläimiä kuin koirat, kissat ja fretit; (33) ’kiertävällä sirkuksella’ näyttelyä tai tivolia, jossa on eläimiä tai eläinnäytöksiä ja jonka on tarkoitus siirtyä jäsenvaltioiden välillä; (34) ’eläinnäytöksellä’ näytöstä, jossa esiintyy näyttelyä tai tivolia varten pidettäviä eläimiä ja joka voi olla osa sirkusta; (35) ’kirjekyyhkyllä’ kyyhkyä, joka kuljetetaan tai joka on tarkoitus kuljettaa kyyhkyslakastaan toiseen jäsenvaltioon, jotta se voidaan päästää lentämään takaisin alkuperäjäsenvaltioon.

II OSA

PIDETTÄVIEN MAAELÄINTEN JA SIITOSMUNIEN SIIRROT UNIONIN SISÄLLÄ

1 LUKU

Unionin sisällä tapahtuvia pidettävien maaeläinten ja siitosmunien siirtoja koskevat yleiset vaatimukset

1 jakso

Unionin sisäistä kuljetusta koskevat taudinehkäisytoimenpiteet asetuksessa (EU) 2016/429 säädettyjen toimenpiteiden lisäksi

4 artikla Kuljetusvälineitä koskevat yleiset vaatimukset Toimijoiden, mukaan lukien kuljettajat, on varmistettava, että pidettävien maaeläinten tai siitosmunien kuljetukseen käytettävät kuljetusvälineet, 6 artiklassa tarkoitettuja maaeläinten kuljetusvälineitä lukuun ottamatta, a) ovat rakenteeltaan sellaisia, että i) eläimet tai siitosmunat eivät pääse karkaamaan tai putoamaan niistä; ii) eläinten säilytystila voidaan tarkastaa silmämääräisesti; iii) eläinten ulosteiden, kuivikkeiden ja rehun valuminen ulkopuolelle on estetty tai minimoitu; iv) sulkien ja höyhenten putoaminen ulkopuolelle on estetty tai minimoitu, kun kyse on siipikarjasta tai vankeudessa pidettävistä linnuista; b) on puhdistettu ja desinfioitu mahdollisimman pian jokaisen eläinten, siitosmunien tai minkä tahansa sellaisen erän kuljetuksen jälkeen, joka aiheuttaa eläinterveysriskin, ja tarvittaessa puhdistettu ja desinfioitu uudelleen ja joka tapauksessa kuivattu tai annettu kuivua ennen uutta eläinten tai siitosmunien lastausta.

5 artikla Pidettävien maaeläinten ja siitosmunien kuljetuspäällyksiä koskevat vaatimukset 1. Toimijoiden, mukaan lukien kuljettajat, on varmistettava, että kuljetuspäällykset, joissa pidettävät maaeläimet ja siitosmunat kuljetetaan, lukuun ottamatta 6 artiklassa tarkoitettuja maaeläinten kuljetuspäällyksiä, a) täyttävät 4 artiklan a alakohdan vaatimukset; b) sisältävät ainoastaan samaan lajiin, luokkaan ja tyyppiin kuuluvia eläimiä tai siitosmunia, joilla on sama terveystilanne; c) ovat/on i) joko käyttämättömiä ja tähän tarkoitukseen suunniteltuja kertakäyttöisiä kuljetuspäällyksiä, jotka hävitetään ensimmäisen käyttökerran jälkeen; tai ii) puhdistettu ja desinfioitu käytön jälkeen sekä kuivattu tai annettu kuivua ennen mahdollista myöhempää käyttöä. 2. Siipikarjan ja siitosmunien osalta toimijoiden, mukaan lukien kuljettajat, on varmistettava, että kuljetuspäällyksissä, joissa pidettävää siipikarjaa ja siitosmunia kuljetetaan kuljetusvälineessä, on seuraavat merkinnät: a) untuvikkojen ja siitosmunien osalta: i) alkuperäjäsenvaltion nimi; ii) alkuperäisen pitopaikan hyväksyntä- tai rekisterinumero; iii) kyseisen siipikarjan laji; iv) eläinten tai siitosmunien lukumäärä; b) siitossiipikarjan ja tuotantosiipikarjan osalta alkuperäisen pitopaikan hyväksyntä- tai rekisterinumero. 3. Sellaisten mehiläiskuningattarien osalta, jotka kuljetetaan 49 artiklassa säädetyn poikkeuksen nojalla, toimijoiden, mukaan lukien kuljettajat, on varmistettava, että kuljetuspäällykset tai koko lähetys peitetään tiheäsilmäisellä verkolla, jonka silmäkoko on enintään 2 millimetriä, välittömästi sen jälkeen, kun virkaeläinlääkäri on tehnyt silmämääräisen tarkastuksen terveyden todentamista varten. 4. Ympäristöstään eristetystä tuotantolaitoksesta peräisin olevien kimalaisten osalta toimijoiden, mukaan lukien kuljettajat, on varmistettava, että kimalaiset ovat kuljetuksen aikana erillisissä epidemiologisissa yksiköissä siten, että kukin yhdyskunta on suljetussa kuljetuspäällyksessä, joka oli ennen käyttöä uusi tai puhdistettu ja desinfioitu.

6 artikla Pidettävien maaeläinten ja siitosmunien kuljetusvälineitä ja kuljetuspäällyksiä koskeviin vaatimuksiin sovellettavat poikkeukset 1. Edellä 4 ja 5 artiklassa vahvistettuja vaatimuksia ei sovelleta seuraavien kuljettamiseen: a) kiertävissä sirkuksissa ja eläinnäytöksissä pidettävät maaeläimet; b) asetuksen (EU) 2016/429 liitteessä I olevassa A osassa lueteltuihin lajeihin kuuluvat eläimet määrinä, jotka ylittävät mainitun asetuksen 246 artiklan 1 ja 2 kohdan mukaisesti sallitut määrät, jos niitä kuljetetaan muihin kuin kaupallisiin tarkoituksiin; c) asetuksen (EU) 2016/429 liitteessä I olevassa B osassa lueteltuihin lajeihin kuuluvat eläimet, joita kuljetetaan muihin kuin kaupallisiin tarkoituksiin määrinä, jotka ylittävät kyseisen lajin osalta vahvistetut määrät, jos kyseisiin lajeihin kuuluvien lemmikkieläinten enimmäismäärää koskevat säännöt on hyväksytty 246 artiklan 3 kohdan mukaisesti. 2. Edellä 4 artiklan b alakohdassa ja 5 artiklan 1 kohdan b ja c alakohdassa vahvistettuja vaatimuksia ei sovelleta hevoseläinten kuljetukseen jäsenvaltion sisällä, elleivät kyseiset hevoseläimet ole tarkoitettu teurastettaviksi. 3. Toimivaltainen viranomainen voi päättää, että 4 artiklan b alakohdassa vahvistettuja vaatimuksia ei sovelleta kuljetukseen a) pitopaikan sisällä, jos i) kuljetettavia eläimiä pidetään kyseisessä pitopaikassa ja kuljetuksen suorittaa kyseisen pitopaikan toimija; ja ii) pidettävien maaeläinten kuljetukseen käytetyt kuljetusvälineet puhdistetaan ja desinfioidaan ennen lähtöä pitopaikasta; tai b) pitopaikkojen välillä jäsenvaltion sisällä, jos i) pitopaikat kuuluvat samaan tuotantoketjuun; ja ii) pidettävien maaeläinten kuljetukseen käytetyt kuljetusvälineet puhdistetaan ja desinfioidaan kunkin päivän päätteeksi, jos kyseisillä kuljetusvälineillä on kuljetettu eläimiä. 4. Edellä 4 artiklassa ja 5 artiklan 1 ja 2 kohdassa vahvistettuja vaatimuksia ei sovelleta tarhamehiläisten eikä kimalaisten kuljettamiseen.

2 jakso

Rokotuksia koskevat lisävaatimukset, joita sovelletaan maaeläinten siirtoihin toisiin jäsenvaltioihin

7 artikla Maaeläinten ja siitosmunien siirtoihin toiseen jäsenvaltioon sovellettavat vaatimukset, jotka koskevat rokottamista luokan A tauteja vastaan Jos alkuperäjäsenvaltio on ottanut käyttöön luokan A taudin vastaiset rokotukset, toimijat saavat siirtää maaeläimiä tai siitosmunia toiseen jäsenvaltioon ainoastaan siinä tapauksessa, että kyseiset eläimet ja siitosmunat täyttävät asetuksen (EU) 2016/429 47 artiklan mukaisesti vahvistetut erityisedellytykset, jotka koskevat kyseistä luokan A tautia ja kyseisen taudin osalta luetteloituihin lajeihin kuuluvia eläimiä.

3 jakso

Toisista jäsenvaltioista tulevia pidettäviä maaeläimiä vastaanottavia teurastamotoimijoita koskevat lisävaatimukset

8 artikla Enimmäisaika, jonka kuluessa toisista jäsenvaltioista tulevat pidettävät sorkka- ja kavioeläimet ja siipikarja on teurastettava Teurastamotoimijoiden on varmistettava, että toisesta jäsenvaltiosta tulevat pidettävät sorkka- ja kavioeläimet ja siipikarja teurastetaan viimeistään 72 tunnin kuluessa niiden saapumisesta teurastamoon.

9 artikla Teurastamotoimijoita koskevat täydentävät riskinvähentämistoimenpiteet 1. Teurastamotoimijoiden on varmistettava, että sinikieliviruksen aiheuttaman tartunnan (serotyypit 1–24) osalta luetteloituihin lajeihin kuuluvat eläimet teurastetaan viimeistään 24 tunnin kuluessa niiden saapumisesta teurastamoon, kun ne tulevat toisesta jäsenvaltiosta eivätkä täytä vähintään yhtä seuraavista kriteereistä: a) ne täyttävät vähintään yhden delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista sinikieliviruksen aiheuttamaa tartuntaa (serotyypit 1–24) koskevista vaatimuksista; tai b) ne täyttävät delegoidun asetuksen (EU) 2020/689 43 artiklan 2 kohdassa tarkoitetut edellytykset, jotka määräpaikkana olevan jäsenvaltion toimivaltainen viranomainen on hyväksynyt. 2. Jos sinikieliviruksen aiheuttaman tartunnan (serotyypit 1–24) osalta luetteloituihin lajeihin kuuluvat eläimet kuljetetaan toisen jäsenvaltion kautta ja ne eivät täytä vähintään yhtä 32 artiklan 1 kohdan a–c alakohdassa tai 32 artiklan 2 kohdassa säädetyistä edellytyksistä, teurastamotoimijoiden on edellä 1 kohdassa säädettyjen vaatimusten lisäksi varmistettava, että kyseiset eläimet teurastetaan viimeistään 24 tunnin kuluessa niiden saapumisesta teurastamoon.

2 LUKU

Eläinterveyttä koskevat lisävaatimukset, joita sovelletaan pidettävien sorkka- ja kavioeläinten siirtoihin toisiin jäsenvaltioihin

1 jakso

Nautaeläimet

10 artikla Pidettävien nautaeläinten siirtoja toisiin jäsenvaltioihin koskevat vaatimukset 1. Toimijat saavat siirtää pidettäviä nautaeläimiä toiseen jäsenvaltioon ainoastaan siinä tapauksessa, että seuraavat vaatimukset täyttyvät: a) eläimet ovat olleet pitopaikassa yhtäjaksoisesti vähintään 30 päivän ajan ennen lähtöä tai syntymästä asti, jos ne ovat alle 30 päivän ikäisiä, eivätkä ne tänä aikana ole olleet kosketuksissa pidettäviin nautaeläimiin, joiden terveystilanne on heikompi tai joihin sovelletaan siirtorajoituksia eläinterveyteen liittyvistä syistä, eivätkä sellaisesta pitopaikasta tuleviin pidettäviin eläimiin, joka ei täyttänyt b alakohdassa vahvistettuja vaatimuksia; b) kaikki eläimet, jotka saapuvat unioniin kolmannesta maasta tai alueelta a alakohdassa tarkoitettujen eläinten lähtöä edeltäneiden 30 päivän aikana ja jotka tuodaan pitopaikkaan, jossa kyseiset eläimet ovat, pidetään erillään siten, että estetään niiden joutuminen välittömästi tai välillisesti kosketuksiin kaikkien muiden kyseisessä pitopaikassa olevien eläinten kanssa; c) eläimet tulevat pitopaikasta, joka on vapaa Brucella abortus-, B. melitensis- ja B. suis -tartunnasta nautaeläinten osalta ilman rokotuksia, ja yksi seuraavista edellytyksistä täyttyy: i) pitopaikka sijaitsee jäsenvaltiossa tai sen vyöhykkeellä, jolla on Brucella abortus-, B. melitensis- ja B. suis -tartunnasta vapaa asema nautapopulaation osalta; tai ii) eläimille on tehty Brucella abortus-, B. melitensis- ja B. suis -tartunnan varalta testi negatiivisin tuloksin jollakin liitteessä I olevassa 1 osassa säädetyistä diagnoosimenetelmistä näytteestä, joka on otettu lähtöä edeltäneiden 30 päivän aikana ja poikineiden naaraiden tapauksessa vähintään 30 päivän kuluttua poikimisesta; tai iii) eläimet ovat alle 12 kuukauden ikäisiä; tai iv) eläimet on kuohittu; d) eläimet tulevat pitopaikasta, joka on vapaa Mycobacterium tuberculosis complex -tartunnasta (M. bovis, M. caprae ja M. tuberculosis), ja ainakin yksi seuraavista edellytyksistä täyttyy: i) pitopaikka sijaitsee jäsenvaltiossa tai sen vyöhykkeellä, jolla on Mycobacterium tuberculosis complex -tartunnasta (M. bovis, M. caprae ja M. tuberculosis) vapaa asema; tai ii) eläimille on tehty Mycobacterium tuberculosis complex -tartunnan (M. bovis, M. caprae ja M. tuberculosis) varalta testi negatiivisin tuloksin lähtöä edeltäneiden 30 päivän aikana jollakin liitteessä I olevassa 2 osassa säädetyistä diagnoosimenetelmistä; tai iii) eläimet ovat alle kuuden viikon ikäisiä; e) eläimet tulevat pitopaikasta, jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; f) eläimet tulevat pitopaikasta, joka sijaitsee alueella, jolla kyseisen pitopaikan ympärillä vähintään 150 km:n säteellä ei lähtöä edeltäneiden kahden vuoden aikana ole raportoitu epitsoottisen verenvuototautiviruksen aiheuttamaa tartuntaa kyseisen taudin osalta luetteloituihin lajeihin kuuluvissa pidettävissä eläimissä; g) eläimet tulevat pitopaikasta, jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana; h) eläimet tulevat pitopaikasta, jossa ei ole raportoitu surraa (Trypanosoma evansi) lähtöä edeltäneiden 30 päivän aikana, ja jos ne tulevat pitopaikasta, jossa surra (Trypanosoma evansi) on raportoitu lähtöä edeltäneiden kahden vuoden aikana, tartunnan saaneeseen pitopaikkaan on sovellettu viimeisen taudinpurkauksen jälkeen siirtorajoituksia, kunnes i) tartunnan saaneet eläimet on poistettu pitopaikasta; ja ii) pitopaikassa jäljellä oleville eläimille on tehty surran (Trypanosoma evansi) varalta testi negatiivisin tuloksin jollakin liitteessä I olevassa 3 osassa säädetyistä diagnoosimenetelmistä näytteistä, jotka oli otettu vähintään kuusi kuukautta sen jälkeen, kun tartunnan saaneet eläimet oli poistettu pitopaikasta; i) lukuun ottamatta 11 artiklan 4 kohdassa, 12 artiklan 4 kohdassa ja 13 artiklassa tarkoitettuja pidettäviä nautaeläimiä eläimet täyttävät vähintään yhden [C(2019)4056 – Euroopan parlamentin ja neuvoston asetuksen (EU) 2016/429 täydentämisestä tiettyjen luetteloitujen ja uusien tautien seurantaa, hävittämisohjelmia ja taudista vapaata asemaa koskevien sääntöjen osalta … annetun komission delegoidun asetuksen (EU) 2020/689] liitteessä V olevan II osan 2 luvun 1 jakson 1–3 kohdassa vahvistetuista sinikieliviruksen aiheuttamaa tartuntaa (serotyypit 1–24) koskevista vaatimuksista; j) jäljempänä 32 ja 33 artiklassa säädetyt edellytykset täyttyvät soveltuvissa tapauksissa. 2. Edellä olevan 1 kohdan säännöksiä ei sovelleta 14 artiklan mukaisiin teurastettaviksi tarkoitettuihin pidettäviin nautaeläimiin.

11 artikla Lisävaatimukset, jotka koskevat pidettävien nautaeläinten siirtoja toisiin jäsenvaltioihin tai niiden vyöhykkeille, joilla on tiettyjen tautien osalta taudista vapaa asema 1. Toimijat saavat siirtää pidettäviä nautaeläimiä sellaiseen toiseen jäsenvaltioon tai sen vyöhykkeelle, jolla on nautojen tarttuvasta leukoosista vapaa asema, ainoastaan siinä tapauksessa, että eläimet täyttävät 10 artiklassa vahvistetut vaatimukset ja edellyttäen, että seuraavat joko a tai b alakohdan vaatimukset täyttyvät: a) eläimet tulevat pitopaikasta, joka on vapaa nautojen tarttuvasta leukoosista; tai b) jos eläimet tulevat pitopaikasta, joka ei ole vapaa nautojen tarttuvasta leukoosista, kyseisessä pitopaikassa ei ole raportoitu nautojen tarttuvaa leukoosia lähtöä edeltäneiden 24 kuukauden aikana, ja i) jos eläimet ovat yli 24 kuukauden ikäisiä, niille on tehty nautojen tarttuvan leukoosin varalta serologinen testi negatiivisin tuloksin jollakin liitteessä I olevassa 4 osassa säädetyistä diagnoosimenetelmistä — joko näytteistä, jotka on otettu kahdella eri kerralla vähintään neljän kuukauden välein eläinten ollessa eristyksissä pitopaikan muista nautaeläimistä; tai — näytteestä, joka on otettu niiden lähtöä edeltäneiden 30 päivän aikana, ja kaikille pitopaikan yli 24 kuukauden ikäisille nautaeläimille on tehty nautojen tarttuvan leukoosin varalta serologinen testi negatiivisin tuloksin jollakin liitteessä I olevassa 4 osassa säädetyistä diagnoosimenetelmistä näytteistä, jotka on otettu kahdella eri kerralla vähintään neljän kuukauden välein eläinten lähtöä edeltäneiden 12 kuukauden aikana; tai ii) jos eläimet ovat alle 24 kuukauden ikäisiä, ne ovat syntyneet emoista, joille on tehty nautojen tarttuvan leukoosin varalta serologinen testi negatiivisin tuloksin jollakin liitteessä I olevassa 4 osassa säädetyistä diagnoosimenetelmistä näytteistä, jotka on otettu kahdella eri kerralla vähintään neljän kuukauden välein eläinten lähtöä edeltäneiden 12 kuukauden aikana. 2. Toimijat saavat siirtää pidettäviä nautaeläimiä sellaiseen toiseen jäsenvaltioon tai sen vyöhykkeelle, jolla on naudan tarttuvasta rinotrakeiittista / tarttuvasta pustulaarisesta vulvovaginiitista vapaa asema, ainoastaan siinä tapauksessa, että eläimet täyttävät 10 artiklassa vahvistetut vaatimukset eikä niitä ole rokotettu naudan tarttuvaa rinotrakeiittia / tarttuvaa pustulaarista vulvovaginiittia vastaan ja edellyttäen, että seuraavat joko a tai b alakohdan vaatimukset täyttyvät: a) jos eläimet tulevat pitopaikasta, joka on vapaa naudan tarttuvasta rinotrakeiitista / tarttuvasta pustulaarisesta vulvovaginiitista, joko i) pitopaikka sijaitsee jäsenvaltiossa tai sen vyöhykkeellä, jolla on naudan tarttuvasta rinotrakeiitista / tarttuvasta pustulaarisesta vulvovaginiitista vapaa asema; tai ii) eläimet ovat olleet karanteenissa vähintään 30 päivän ajan ennen lähtöä, ja niille on tehty naudan koko herpesvirus tyyppi 1:een (BoHV-1) kohdistuvien vasta-aineiden osoittamiseksi serologinen testi negatiivisin tuloksin jollakin liitteessä I olevassa 5 osassa säädetyistä diagnoosimenetelmistä näytteestä, joka on otettu lähtöä edeltäneiden 15 päivän aikana; b) jos eläimet tulevat pitopaikasta, joka ei ole vapaa naudan tarttuvasta rinotrakeiitista / tarttuvasta pustulaarisesta vulvovaginiitista, ne on pidetty hyväksytyssä karanteenipitopaikassa vähintään 30 päivän ajan ennen lähtöä ja niille on tehty koko BoHV-1:een kohdistuvien vasta-aineiden osoittamiseksi serologinen testi negatiivisin tuloksin jollakin liitteessä I olevassa 5 osassa säädetyistä diagnoosimenetelmistä näytteestä, joka on otettu aikaisintaan 21 päivää karanteenin alkamisesta. 3. Toimijat saavat siirtää pidettäviä nautaeläimiä sellaiseen toiseen jäsenvaltioon tai sen vyöhykkeelle, jolla on naudan virusripulista vapaa asema, ainoastaan siinä tapauksessa, että eläimet täyttävät 10 artiklassa vahvistetut vaatimukset eikä niitä ole rokotettu naudan virusripulia vastaan ja edellyttäen, että seuraavat joko a tai b alakohdan vaatimukset täyttyvät: a) jos eläimet tulevat pitopaikasta, joka on vapaa naudan virusripulista, i) pitopaikka joko sijaitsee jäsenvaltiossa tai sen vyöhykkeellä, jolla on naudan virusripulista vapaa asema, tai siellä on toteutettu delegoidun asetuksen (EU) 2020/689 liitteessä IV olevan VI osan 1 luvun 2 jakson 1 kohdan c alakohdan ii tai iii alakohdassa tarkoitettu testausjärjestelmä negatiivisin tuloksin eläinten lähtöä edeltäneiden neljän kuukauden aikana; tai ii) eläimet on testattu yksittäin naudan virusripuliviruksen poissulkemiseksi ennen niiden lähtöä; b) jos eläimet tulevat pitopaikasta, joka ei ole vapaa naudan virusripulista, niille on tehty naudan virusripuliviruksen antigeenin tai genomin osoittamiseksi testi negatiivisin tuloksin jollakin liitteessä I olevassa 6 osassa säädetyistä diagnoosimenetelmistä, ja joko i) eläimet on pidetty hyväksytyssä karanteenipitopaikassa vähintään 21 päivän ajan ennen lähtöä ja, jos kyseessä ovat tiineet emot, niille on tehty naudan virusripulivirukseen kohdistuvien vasta-aineiden osoittamiseksi serologinen testi negatiivisin tuloksin jollakin liitteessä I olevassa 6 osassa säädetyistä diagnoosimenetelmistä näytteistä, jotka on otettu aikaisintaan 21 päivää karanteenin alkamisesta; tai ii) eläimille on tehty naudan virusripulivirukseen kohdistuvien vasta-aineiden osoittamiseksi serologinen testi positiivisin tuloksin jollakin liitteessä I olevassa 6 osassa säädetyistä diagnoosimenetelmistä näytteistä, jotka on otettu joko ennen lähtöä tai, kun kyseessä ovat tiineet emot, ennen tätä tiineyttä edeltävää keinosiemennystä. 4. Poiketen siitä, mitä 10 artiklan 1 kohdan i alakohdassa säädetään, alkuperäjäsenvaltion toimivaltainen viranomainen voi myöntää luvan pidettävien nautaeläinten, jotka eivät täytä vähintään yhtä delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista vaatimuksista, siirtoon toiseen jäsenvaltioon tai sen vyöhykkeelle, jolla on sinikieliviruksen aiheuttamasta tartunnasta (serotyypit 1–24) vapaa asema, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa delegoidun asetuksen (EU) 2020/689 43 artiklan 2 kohdassa tarkoitettujen edellytysten mukaisesti. 5. Edellä olevien 1–4 kohdan säännöksiä ei sovelleta 14 artiklan mukaisiin teurastettaviksi tarkoitettuihin pidettäviin nautaeläimiin.

12 artikla Lisävaatimukset, jotka koskevat pidettävien nautaeläinten siirtoja toisiin jäsenvaltioihin tai niiden vyöhykkeille, joilla on tiettyjen tautien hyväksytyt hävittämisohjelmat 1. Toimijat saavat siirtää pidettäviä nautaeläimiä sellaiseen toiseen jäsenvaltioon tai sen vyöhykkeelle, jolla on nautojen tarttuvan leukoosin hyväksytty hävittämisohjelma, ainoastaan siinä tapauksessa, että eläimet täyttävät 10 artiklassa vahvistetut vaatimukset, ja edellyttäen, että seuraavat joko a tai b alakohdan vaatimukset täyttyvät: a) eläimet tulevat pitopaikasta, joka on vapaa nautojen tarttuvasta leukoosista; tai b) jos eläimet tulevat pitopaikasta, joka ei ole vapaa nautojen tarttuvasta leukoosista, kyseisessä pitopaikassa ei ole raportoitu nautojen tarttuvaa leukoosia eläinten lähtöä edeltäneiden 24 kuukauden aikana ja i) jos eläimet ovat yli 24 kuukauden ikäisiä, niille on tehty nautojen tarttuvan leukoosin varalta serologinen testi negatiivisin tuloksin jollakin liitteessä I olevassa 4 osassa säädetyistä diagnoosimenetelmistä joko — näytteistä, jotka on otettu kahdella eri kerralla vähintään neljän kuukauden välein eläinten ollessa eristyksissä pitopaikan muista nautaeläimistä; tai — näytteistä, jotka on otettu niiden lähtöä edeltäneiden 30 päivän aikana, edellyttäen, että kaikille pitopaikan yli 24 kuukauden ikäisille nautaeläimille on tehty nautojen tarttuvan leukoosin varalta serologinen testi negatiivisin tuloksin jollakin liitteessä I olevassa 4 osassa säädetyistä diagnoosimenetelmistä näytteistä, jotka on otettu kahdella eri kerralla vähintään neljän kuukauden välein eläinten lähtöä edeltäneiden 12 kuukauden aikana; tai ii) jos eläimet ovat alle 24 kuukauden ikäisiä, ne ovat syntyneet emoista, joille on tehty nautojen tarttuvan leukoosin varalta serologinen testi negatiivisin tuloksin jollakin liitteessä I olevassa 4 osassa säädetyistä diagnoosimenetelmistä näytteistä, jotka on otettu kahdella eri kerralla vähintään neljän kuukauden välein eläinten lähtöä edeltäneiden 12 kuukauden aikana. 2. Toimijat saavat siirtää pidettäviä nautaeläimiä sellaiseen toiseen jäsenvaltioon tai sen vyöhykkeelle, jolla on naudan tarttuvan rinotrakeiitin / tarttuvan pustulaarisen vulvovaginiitin hyväksytty hävittämisohjelma, ainoastaan siinä tapauksessa, että eläimet täyttävät 10 artiklassa vahvistetut vaatimukset, ja edellyttäen, että seuraavat joko a tai b alakohdan vaatimukset täyttyvät: a) jos eläimet tulevat pitopaikasta, joka on vapaa naudan tarttuvasta rinotrakeiitista / tarttuvasta pustulaarisesta vulvovaginiitista, joko i) pitopaikka sijaitsee jäsenvaltiossa tai sen vyöhykkeellä, jolla on naudan tarttuvasta rinotrakeiitista / tarttuvasta pustulaarisesta vulvovaginiitista vapaa asema; tai ii) pitopaikka sijaitsee jäsenvaltiossa tai sen vyöhykkeellä, jolla on naudan tarttuvan rinotrakeiitin / tarttuvan pustulaarisen vulvovaginiitin hyväksytty hävittämisohjelma; tai iii) eläimet ovat olleet karanteenissa vähintään 30 päivän ajan ennen lähtöä, ja niille on tehty serologinen testi negatiivisin tuloksin naudan koko BoHV-1:een kohdistuvien vasta-aineiden osoittamiseksi tai, jos eläimet on rokotettu rokotteella, josta on poistettu glykoproteiini E, BoHV-1 gE -proteiiniin kohdistuvien vasta-aineiden osoittamiseksi jollakin liitteessä I olevassa 5 osassa säädetyistä diagnoosimenetelmistä näytteestä, joka on otettu lähtöä edeltäneiden 15 päivän aikana; tai iv) eläimet on tarkoitettu pitopaikkaan, jossa nautaeläimiä pidetään lihantuotantoa varten eläinten joutumatta kosketuksiin muiden pitopaikkojen nautaeläinten kanssa ja josta ne siirretään suoraan teurastamoon; tai b) jos eläimet tulevat pitopaikasta, joka ei ole vapaa naudan tarttuvasta rinotrakeiitista / tarttuvasta pustulaarisesta vulvovaginiitista, ne on pidetty hyväksytyssä karanteenipitopaikassa vähintään 30 päivän ajan ennen lähtöä ja niille on tehty koko BoHV-1:een kohdistuvien vasta-aineiden osoittamiseksi serologinen testi negatiivisin tuloksin jollakin liitteessä I olevassa 5 osassa säädetyistä diagnoosimenetelmistä näytteestä, joka on otettu aikaisintaan 21 päivää karanteenin alkamisesta. 3. Toimijat saavat siirtää pidettäviä nautaeläimiä sellaiseen toiseen jäsenvaltioon tai sen vyöhykkeelle, jolla on naudan virusripulin hyväksytty hävittämisohjelma, ainoastaan siinä tapauksessa, että eläimet täyttävät 10 artiklassa vahvistetut vaatimukset, ja edellyttäen, että seuraavat joko a tai b alakohdan vaatimukset täyttyvät: a) jos eläimet tulevat pitopaikasta, joka on vapaa naudan virusripulista, i) pitopaikka sijaitsee jäsenvaltiossa tai sen vyöhykkeellä, jolla on naudan virusripulista vapaa asema; tai ii) pitopaikka sijaitsee jäsenvaltiossa tai sen vyöhykkeellä, jolla on naudan virusripulin hyväksytty hävittämisohjelma; tai iii) pitopaikassa on toteutettu delegoidun asetuksen (EU) 2020/689 liitteessä IV olevan VI osan 1 luvun 2 jakson 1 kohdan c alakohdan ii tai iii alakohdassa tarkoitettu testausjärjestelmä negatiivisin tuloksin lähtöä edeltäneiden neljän kuukauden aikana; tai iv) eläimet on testattu yksittäin naudan virusripuliviruksen poissulkemiseksi ennen niiden lähtöä; tai v) eläimet on tarkoitettu pitopaikkaan, jossa nautaeläimiä pidetään lihantuotantoa varten erillään muiden pitopaikkojen nautaeläimistä ja josta ne siirretään suoraan teurastamoon; b) jos eläimet tulevat pitopaikasta, joka ei ole vapaa naudan virusripulista, niille on tehty naudan virusripuliviruksen antigeenin tai genomin osoittamiseksi testi negatiivisin tuloksin jollakin liitteessä I olevassa 6 osassa säädetyistä diagnoosimenetelmistä, ja ja i) eläimet on pidetty hyväksytyssä karanteenipitopaikassa vähintään 21 päivän ajan ennen lähtöä ja, jos kyseessä ovat tiineet emot, niille on tehty serologinen testi naudan virusripulivirukseen kohdistuvien vasta-aineiden osoittamiseksi jollakin liitteessä I olevassa 6 osassa säädetyistä diagnoosimenetelmistä negatiivisin tuloksin näytteistä, jotka on otettu aikaisintaan 21 päivää karanteenin alkamisesta; tai ii) eläimille on tehty serologinen testi naudan virusripulivirukseen kohdistuvien vasta-aineiden osoittamiseksi jollakin liitteessä I olevassa 6 osassa säädetyistä diagnoosimenetelmistä positiivisin tuloksin näytteistä, jotka on otettu joko ennen lähtöä tai, kun kyseessä ovat tiineet emot, ennen tätä tiineyttä edeltävää keinosiemennystä. 4. Poiketen siitä, mitä 10 artiklan 1 kohdan i alakohdassa säädetään, alkuperäjäsenvaltion toimivaltainen viranomainen voi myöntää luvan pidettävien nautaeläinten, jotka eivät täytä vähintään yhtä delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista vaatimuksista, siirtoon toiseen jäsenvaltioon tai sen vyöhykkeelle, jolla on sinikieliviruksen aiheuttamasta tartunnasta (serotyypit 1–24) vapaa asema, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa delegoidun asetuksen (EU) 2020/689 43 artiklan 2 kohdassa tarkoitettujen edellytysten mukaisesti. 5. Edellä olevien 1–4 kohdan säännöksiä ei sovelleta 14 artiklan mukaisiin teurastettaviksi tarkoitettuihin pidettäviin nautaeläimiin.

13 artikla Poikkeukset, jotka koskevat pidettävien nautaeläinten siirtoja toisiin jäsenvaltioihin tai niiden vyöhykkeille, joilla ei ole taudista vapaata asemaa eikä hyväksyttyä hävittämisohjelmaa sinikieliviruksen aiheuttaman tartunnan osalta Poiketen siitä, mitä 10 artiklan 1 kohdan i alakohdassa säädetään, alkuperäjäsenvaltion toimivaltainen viranomainen voi myöntää luvan pidettävien nautaeläinten, jotka eivät täytä vähintään yhtä delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista vaatimuksista, siirtoon toiseen jäsenvaltioon tai sen vyöhykkeelle, jolla ei ole taudista vapaata asemaa eikä hyväksyttyä hävittämisohjelmaa sinikieliviruksen aiheuttaman tartunnan (serotyypit 1–24) osalta, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa. Jos määräpaikkana oleva jäsenvaltio asettaa edellytyksiä tällaista siirtoa koskevan luvan myöntämiselle, kyseisten edellytysten on kuuluttava delegoidun asetuksen (EU) 2020/689 liitteessä V olevan II osan 2 luvun 1 jakson 5–8 kohdassa tarkoitettuihin edellytyksiin.

14 artikla Poikkeus, joka koskee teurastettaviksi tarkoitettujen pidettävien nautaeläinten siirtoja toisiin jäsenvaltioihin Poiketen siitä, mitä 10, 11 ja 12 artiklassa säädetään, toimijat saavat siirtää teurastettaviksi tarkoitettuja pidettäviä nautaeläimiä toiseen jäsenvaltioon, jos seuraavat vaatimukset täyttyvät: a) eläimet joko i) tulevat pitopaikasta, joka on nautaeläinten osalta vapaa Brucella abortus-, B. melitensis- ja B. suis -tartunnasta ilman rokotuksia tai kun tautia torjutaan rokotuksin; tai ii) on kuohittu; tai iii) ovat kuohitsemattomia yli 12 kuukauden ikäisiä nautaeläimiä, joille on tehty Brucella abortus-, B. melitensis- ja B. suis -tartunnan varalta testi negatiivisin tuloksin jollakin liitteessä I olevassa 1 osassa säädetyistä diagnoosimenetelmistä näytteestä, joka on otettu lähtöä edeltäneiden 30 päivän aikana ja poikineiden naaraiden tapauksessa vähintään 30 päivän kuluttua poikimisesta; b) eläimet/eläimille joko i) tulevat pitopaikasta, joka on vapaa Mycobacterium tuberculosis complex -tartunnasta (M. bovis, M. caprae ja M. tuberculosis); tai ii) on tehty Mycobacterium tuberculosis complex -tartunnan (M. bovis, M. caprae ja M. tuberculosis) varalta testi negatiivisin tuloksin jollakin liitteessä I olevassa 2 osassa säädetyistä diagnoosimenetelmistä lähtöä edeltäneiden 30 päivän aikana; c) eläimet tulevat pitopaikasta, jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; d) eläimet tulevat pitopaikasta, jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana; e) eläimet tulevat pitopaikasta, jossa ei ole raportoitu sinikieliviruksen aiheuttamaa tartuntaa (serotyypit 1–24) lähtöä edeltäneiden 30 päivän aikana.

2 jakso

Lammas- ja vuohieläimet

15 artikla Pidettävien lammas- ja vuohieläinten siirtoja toisiin jäsenvaltioihin koskevat vaatimukset 1. Toimijat saavat siirtää pidettäviä lammas- ja vuohieläimiä toiseen jäsenvaltioon ainoastaan siinä tapauksessa, että seuraavat vaatimukset täyttyvät: a) eläimet ovat olleet pitopaikassa yhtäjaksoisesti vähintään 30 päivän ajan ennen lähtöä tai syntymästä asti, jos ne ovat alle 30 päivän ikäisiä, eivätkä ne tänä aikana ole olleet kosketuksissa pidettäviin lammas- ja vuohieläimiin, joiden terveystilanne on heikompi tai joihin sovelletaan siirtorajoituksia eläinterveyteen liittyvistä syistä, eivätkä sellaisesta pitopaikasta tuleviin pidettäviin eläimiin, joka ei täyttänyt b alakohdassa vahvistettuja vaatimuksia; b) kaikki eläimet, jotka saapuvat unioniin kolmannesta maasta tai alueelta a alakohdassa tarkoitettujen eläinten lähtöä edeltäneiden 30 päivän aikana ja jotka tuodaan pitopaikkaan, jossa kyseiset eläimet ovat, pidetään erillään siten, että estetään niiden joutuminen välittömästi tai välillisesti kosketuksiin kaikkien muiden kyseisessä pitopaikassa olevien eläinten kanssa; c) eläimet tulevat pitopaikasta, joka on lampaiden ja vuohien osalta vapaa Brucella abortus-, B. melitensis- ja B. suis -tartunnasta ilman rokotuksia, lukuun ottamatta tapauksia, joissa ne siirretään 16 artiklan mukaisesti, ja joko i) pitopaikka sijaitsee jäsenvaltiossa tai sen vyöhykkeellä, jolla on Brucella abortus-, B. melitensis- ja B. suis -tartunnasta vapaa asema lammas- ja vuohipopulaation osalta; tai ii) eläimille on tehty Brucella abortus-, B. melitensis- ja B. suis -tartunnan varalta testi negatiivisin tuloksin jollakin liitteessä I olevassa 1 osassa säädetyistä diagnoosimenetelmistä näytteestä, joka on otettu lähtöä edeltäneiden 30 päivän aikana ja poikineiden naaraiden tapauksessa vähintään 30 päivän kuluttua poikimisesta; tai iii) eläimet ovat alle kuuden kuukauden ikäisiä; tai iv) eläimet on kuohittu; d) eläimet tulevat pitopaikasta, jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; e) eläimet tulevat pitopaikasta, joka sijaitsee alueella, jolla kyseisen pitopaikan ympärillä vähintään 150 km:n säteellä ei lähtöä edeltäneiden kahden vuoden aikana ole raportoitu epitsoottisen verenvuototautiviruksen aiheuttamaa tartuntaa kyseisen taudin osalta luetteloituihin lajeihin kuuluvissa pidettävissä eläimissä; f) eläimet tulevat pitopaikasta, jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana; g) eläimet tulevat pitopaikasta, jossa ei ole raportoitu surraa (Trypanosoma evansi) lähtöä edeltäneiden 30 päivän aikana, ja jos ne tulevat pitopaikasta, jossa surra (Trypanosoma evansi) on raportoitu lähtöä edeltäneiden kahden vuoden aikana, tartunnan saaneeseen pitopaikkaan on sovellettu viimeisen taudinpurkauksen jälkeen siirtorajoituksia, kunnes i) tartunnan saaneet eläimet on poistettu pitopaikasta; ja ii) pitopaikassa jäljellä oleville eläimille on tehty surran (Trypanosoma evansi) varalta testi negatiivisin tuloksin jollakin liitteessä I olevassa 3 osassa säädetyistä diagnoosimenetelmistä näytteistä, jotka oli otettu vähintään kuusi kuukautta sen jälkeen, kun tartunnan saaneet eläimet oli poistettu pitopaikasta; h) eläimet täyttävät vähintään yhden delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista sinikieliviruksen aiheuttamaa tartuntaa (serotyypit 1–24) koskevista vaatimuksista, lukuun ottamatta tapauksia, joissa eläimet siirretään 17 artiklan mukaisesti; i) jäljempänä 32 ja 33 artiklassa säädetyt edellytykset täyttyvät soveltuvissa tapauksissa. 2. Toimijat saavat siirtää pidettäviä lammaseläimiä toiseen jäsenvaltioon ainoastaan siinä tapauksessa, että eläimet täyttävät 1 kohdassa vahvistetut vaatimukset ja ne tulevat pitopaikasta, jossa ei ole raportoitu Mycobacterium tuberculosis complex -tartuntaa (M. bovis, M. caprae ja M. tuberculosis) lähtöä edeltäneiden 42 päivän aikana. 3. Toimijat saavat siirtää pidettäviä vuohieläimiä toiseen jäsenvaltioon ainoastaan siinä tapauksessa, että eläimet täyttävät 1 kohdassa vahvistetut vaatimukset ja ne tulevat pitopaikasta, jossa on toteutettu kyseisessä pitopaikassa pidettävien vuohieläinten seurantaa Mycobacterium tuberculosis complex -tartunnan (M. bovis, M. caprae ja M. tuberculosis) varalta liitteessä II olevan 1 osan 1 ja 2 kohdan mukaisesti vähintään 12 kuukauden ajan ennen lähtöä, ja kyseisenä aikana i) edellä 1 kohdan a alakohdassa tarkoitettuun pitopaikkaan on tuotu vuohieläimiä ainoastaan pitopaikoista, joissa sovelletaan tässä kohdassa säädettyjä toimenpiteitä; ii) jos kyseisessä pitopaikassa pidettävissä vuohieläimissä on raportoitu Mycobacterium tuberculosis complex -tartunta (M. bovis, M. caprae ja M. tuberculosis), on toteutettu liitteessä II olevan 1 osan 3 kohdan mukaisia toimenpiteitä. 4. Toimijat saavat siirtää pidettäviä kuohitsemattomia urospuolisia lammaseläimiä toiseen jäsenvaltioon ainoastaan siinä tapauksessa, että eläimet täyttävät 1 ja 2 kohdassa vahvistetut vaatimukset ja edellyttäen, että seuraavat vaatimukset täyttyvät: a) eläimet tulevat pitopaikasta, jossa ei ole raportoitu lampaan tarttuvaa lisäkivestulehdusta (Brucella ovis) lähtöä edeltäneiden 12 kuukauden aikana; b) eläimille on tehty lampaan tarttuvan lisäkivestulehduksen (Brucella ovis) varalta serologinen testi negatiivisin tuloksin näytteestä, joka on otettu lähtöä edeltäneiden 30 päivän aikana. 5. Edellä olevien 1–4 kohdan säännöksiä ei sovelleta 18 artiklan mukaisiin teurastettaviksi tarkoitettuihin pidettäviin lammas- ja vuohieläimiin.

16 artikla Poikkeus, joka koskee pidettävien lammas- ja vuohieläinten siirtoja toisiin jäsenvaltioihin tai niiden vyöhykkeille, joilla ei ole Brucella abortus-, B. melitensis- ja B. suis -tartunnasta vapaata asemaa Poiketen siitä, mitä 15 artiklan 1 kohdan c alakohdassa säädetään, toimijat saavat siirtää pidettäviä lammas- ja vuohieläimiä toiseen jäsenvaltioon tai sen vyöhykkeelle, jolla ei ole lammas- ja vuohieläinten osalta Brucella abortus-, B. melitensis- ja B. suis -tartunnasta vapaata asemaa, jos kyseiset eläimet tulevat pitopaikasta, joka on lammas- ja vuohieläinten osalta vapaa Brucella abortus-, B. melitensis- ja B. suis -tartunnasta, kun tautia torjutaan rokotuksin.

17 artikla Poikkeukset, jotka koskevat pidettävien lammas- ja vuohieläinten siirtoja toisiin jäsenvaltioihin tai niiden vyöhykkeille sinikieliviruksen aiheuttaman tartunnan (serotyypit 1–24) osalta Poiketen siitä, mitä 15 artiklan 1 kohdan h alakohdassa säädetään, alkuperäjäsenvaltion toimivaltainen viranomainen voi myöntää luvan pidettävien lammas- ja vuohieläinten, jotka eivät täytä vähintään yhtä delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista vaatimuksista, siirtoon toiseen jäsenvaltioon tai sen vyöhykkeelle, a) jolla on sinikieliviruksen aiheuttaman tartunnan (serotyypit 1–24) osalta taudista vapaa asema tai hyväksytty hävittämisohjelma, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa delegoidun asetuksen (EU) 2020/689 43 artiklan 2 kohdassa tarkoitettujen edellytysten mukaisesti; b) jolla ei ole sinikieliviruksen aiheuttaman tartunnan (serotyypit 1–24) osalta taudista vapaata asemaa eikä hyväksyttyä hävittämisohjelmaa, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa. Jos määräpaikkana oleva jäsenvaltio asettaa edellytyksiä tällaista siirtoa koskevan luvan myöntämiselle, kyseisten edellytysten on kuuluttava delegoidun asetuksen (EU) 2020/689 liitteessä V olevan II osan 2 luvun 1 jakson 5–8 kohdassa tarkoitettuihin edellytyksiin.

18 artikla Poikkeus, joka koskee teurastettaviksi tarkoitettujen pidettävien lammas- ja vuohieläinten siirtoja toisiin jäsenvaltioihin Poiketen siitä, mitä 15 artiklassa säädetään, toimijat saavat siirtää teurastettaviksi tarkoitettuja pidettäviä lammas- ja vuohieläimiä toiseen jäsenvaltioon, jos seuraavat vaatimukset täyttyvät: a) eläimet joko tunnistetaan yksilöittäin delegoidun asetuksen (EU) 2019/2035 45 artiklan mukaisesti tai vaihtoehtoisesti ne ovat olleet pitopaikassa yhtäjaksoisesti vähintään 21 päivän ajan ennen lähtöä tai, jos ne ovat alle 21 päivän ikäisiä, syntymästään asti; b) eläimet joko i) tulevat pitopaikasta, joka on lammas- ja vuohieläinten osalta vapaa Brucella abortus-, B. melitensis- ja B. suis -tartunnasta ilman rokotuksia tai kun tautia torjutaan rokotuksin; tai ii) ovat yli kuuden kuukauden ikäisiä, ja niille on tehty Brucella abortus-, B. melitensis- ja B. suis -tartunnan varalta testi negatiivisin tuloksin jollakin liitteessä I olevassa 1 osassa säädetyistä diagnoosimenetelmistä näytteestä, joka on otettu lähtöä edeltäneiden 30 päivän aikana ja poikineiden naaraiden tapauksessa vähintään 30 päivän kuluttua poikimisesta; tai iii) on kuohittu; c) eläimet tulevat pitopaikasta, jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; d) eläimet tulevat pitopaikasta, jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana; e) eläimet tulevat pitopaikasta, jossa ei ole raportoitu sinikieliviruksen aiheuttamaa tartuntaa (serotyypit 1–24) lähtöä edeltäneiden 30 päivän aikana.

3 jakso

Sikaeläimet

19 artikla Pidettävien sikaeläinten siirtoja toisiin jäsenvaltioihin koskevat vaatimukset 1. Toimijat saavat siirtää pidettäviä sikaeläimiä toiseen jäsenvaltioon ainoastaan siinä tapauksessa, että seuraavat vaatimukset täyttyvät: a) eläimet ovat olleet pitopaikassa yhtäjaksoisesti vähintään 30 päivän ajan ennen lähtöä tai syntymästä asti, jos ne ovat alle 30 päivän ikäisiä, eivätkä ne tänä aikana ole olleet kosketuksissa pidettäviin sikaeläimiin, joiden terveystilanne on heikompi tai joihin sovelletaan siirtorajoituksia eläinterveyteen liittyvistä syistä, eivätkä sellaisesta pitopaikasta tuleviin pidettäviin eläimiin, joka ei täyttänyt b alakohdassa vahvistettuja vaatimuksia; b) kaikki eläimet, jotka saapuvat unioniin kolmannesta maasta tai alueelta a alakohdassa tarkoitettujen eläinten lähtöä edeltäneiden 30 päivän aikana ja jotka tuodaan pitopaikkaan, jossa kyseiset eläimet ovat, pidetään erillään siten, että estetään niiden joutuminen välittömästi tai välillisesti kosketuksiin kaikkien muiden kyseisessä pitopaikassa olevien eläinten kanssa; c) eläimet tulevat pitopaikasta, jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; d) eläimet tulevat pitopaikasta, jossa ei ole raportoitu Aujeszkyn tautiviruksen aiheuttamaa tartuntaa lähtöä edeltäneiden 30 päivän aikana; e) eläimet tulevat pitopaikasta, jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana; f) eläimet tulevat pitopaikasta, jossa ei ole raportoitu Brucella abortus-, B. melitensis- ja B. suis -tartuntaa sikaeläimissä lähtöä edeltäneiden 42 päivän aikana ja jossa vähintään 12 kuukauden ajan ennen lähtöä joko i) on sovellettu tarpeen mukaisia bioturvaamis- ja riskinvähentämistoimenpiteitä, kasvatusolot ja ruokintajärjestelmät mukaan lukien, jotta estetään Brucella abortus-, B. melitensis- ja B. suis -tartunnan leviäminen kyseisen taudin osalta luetteloituihin lajeihin kuuluvista luonnonvaraisista eläimistä kyseisessä pitopaikassa pidettäviin sikaeläimiin, ja kyseiseen pitopaikkaan on tuotu sikaeläimiä ainoastaan sellaisista pitopaikoista, joissa sovelletaan vastaavia bioturvaamis- ja riskinvähentämistoimenpiteitä; tai ii) on toteutettu kyseisessä pitopaikassa pidettävien sikaeläinten seurantaa Brucella abortus-, B. melitensis- ja B. suis -tartunnan varalta liitteessä III olevien 1 ja 2 kohdan mukaisesti vähintään lähtöä edeltäneiden 12 kuukauden ajan, ja kyseisenä aikana — edellä a alakohdassa tarkoitettuun pitopaikkaan on tuotu sikaeläimiä ainoastaan pitopaikoista, joissa sovelletaan i alakohdassa tai tässä alakohdassa säädettyjä toimenpiteitä; — jos kyseisessä pitopaikassa pidettävissä sikaeläimissä on raportoitu Brucella abortus-, B. melitensis- ja B. suis -tartunta, on toteutettu liitteessä III olevan 3 kohdan mukaisia toimenpiteitä. 2. Edellä olevan 1 kohdan säännöksiä ei sovelleta 21 artiklan mukaisiin teurastettaviksi tarkoitettuihin pidettäviin sikaeläimiin.

20 artikla Lisävaatimukset, jotka koskevat pidettävien sikaeläinten siirtoja jäsenvaltioihin tai niiden vyöhykkeille, joilla on Aujeszkyn tautiviruksen aiheuttaman tartunnan osalta taudista vapaa asema tai hyväksytty hävittämisohjelma 1. Toimijat saavat siirtää pidettäviä sikaeläimiä sellaiseen toiseen jäsenvaltioon tai sen vyöhykkeelle, jolla on Aujeszkyn tautiviruksen aiheuttamasta tartunnasta vapaa asema, ainoastaan siinä tapauksessa, että eläimet täyttävät 19 artiklassa vahvistetut vaatimukset, niitä ei ole rokotettu Aujeszkyn tautiviruksen aiheuttamaa tartuntaa vastaan ja edellyttäen, että seuraavat joko a tai b alakohdan vaatimukset täyttyvät: a) jos eläimet tulevat pitopaikasta, joka on vapaa Aujeszkyn tautiviruksen aiheuttamasta tartunnasta, joko i) pitopaikka sijaitsee jäsenvaltiossa tai sen vyöhykkeellä, jolla on Aujeszkyn tautiviruksen aiheuttamasta tartunnasta vapaa asema; tai ii) eläimille on tehty Aujeszkyn taudin kokovirukseen kohdistuvien vasta-aineiden osoittamiseksi serologinen testi negatiivisin tuloksin liitteessä I olevassa 7 osassa säädetyllä diagnoosimenetelmällä näytteestä, joka on otettu eläinten lähtöä edeltäneiden 15 päivän aikana. Sellaisista emoista syntyneiden alle neljän kuukauden ikäisten sikaeläinten osalta, jotka on rokotettu rokotteella, josta on poistettu glykoproteiini E, voidaan käyttää liitteessä I olevassa 7 osassa säädettyä diagnoosimenetelmää Aujeszkyn tautiviruksen gE-proteiiniin kohdistuvien vasta-aineiden osoittamiseksi. Testattujen sikaeläinten lukumäärän on oltava riittävä, jotta lähetyksessä voidaan osoittaa vähintään 10 prosentin seropositiivisuus 95 prosentin luotettavuustasolla; b) jos eläimet tulevat pitopaikasta, joka ei ole vapaa Aujeszkyn tautiviruksen aiheuttamasta tartunnasta, seuraavat vaatimukset täyttyvät: i) eläimet on pidetty hyväksytyssä karanteenipitopaikassa vähintään 30 päivän ajan; ja ii) eläimille on tehty Aujeszkyn taudin kokovirukseen kohdistuvien vasta-aineiden osoittamiseksi serologinen testi negatiivisin tuloksin liitteessä I olevassa 7 osassa säädetyllä diagnoosimenetelmällä näytteistä, jotka on otettu kahdella eri kerralla vähintään 30 päivän välein, ja viimeinen näyte on otettu lähtöä edeltäneiden 15 päivän aikana. 2. Toimijat saavat siirtää pidettäviä sikaeläimiä sellaiseen toiseen jäsenvaltioon tai sen vyöhykkeelle, jolla on Aujeszkyn tautiviruksen aiheuttaman tartunnan hyväksytty hävittämisohjelma, ainoastaan siinä tapauksessa, että eläimet täyttävät 19 artiklassa vahvistetut vaatimukset ja edellyttäen, että seuraavat joko a tai b alakohdan vaatimukset täyttyvät: a) jos eläimet tulevat pitopaikasta, joka on vapaa Aujeszkyn tautiviruksen aiheuttamasta tartunnasta, joko i) pitopaikka sijaitsee jäsenvaltiossa tai sen vyöhykkeellä, jolla on Aujeszkyn tautiviruksen aiheuttamasta tartunnasta vapaa asema; tai ii) pitopaikka sijaitsee jäsenvaltiossa tai sen vyöhykkeellä, jolla on Aujeszkyn tautiviruksen aiheuttaman tartunnan hyväksytty hävittämisohjelma; tai iii) eläimille on tehty Aujeszkyn taudin kokovirukseen kohdistuvien vasta-aineiden tai soveltuvissa tapauksissa Aujeszkyn tautiviruksen gE-proteiiniin kohdistuvien vasta-aineiden osoittamiseksi serologinen testi negatiivisin tuloksin jollakin liitteessä I olevassa 7 osassa säädetyistä diagnoosimenetelmistä näytteestä, joka on otettu eläinten lähtöä edeltäneiden 15 päivän aikana. Testattujen sikaeläinten lukumäärän on oltava riittävä; jotta lähetyksessä voidaan osoittaa vähintään 10 prosentin seropositiivisuus 95 prosentin luotettavuustasolla; b) jos eläimet tulevat pitopaikasta, joka ei ole vapaa Aujeszkyn tautiviruksen aiheuttamasta tartunnasta, seuraavat vaatimukset täyttyvät: i) ne on pidetty hyväksytyssä karanteenipitopaikassa vähintään 30 päivän ajan; ja ii) niille on tehty Aujeszkyn taudin kokovirukseen kohdistuvien vasta-aineiden tai soveltuvissa tapauksissa Aujeszkyn tautiviruksen gE-proteiiniin kohdistuvien vasta-aineiden osoittamiseksi serologinen testi negatiivisin tuloksin jollakin liitteessä I olevassa 7 osassa säädetyistä diagnoosimenetelmistä näytteistä, jotka on otettu kahdella eri kerralla vähintään 30 päivän välein, ja viimeinen näyte on otettu lähtöä edeltäneiden 15 päivän aikana. 3. Edellä olevien 1 ja 2 kohdan säännöksiä ei sovelleta 21 artiklan mukaisiin teurastettaviksi tarkoitettuihin pidettäviin sikaeläimiin.

21 artikla Poikkeus, joka koskee teurastettaviksi tarkoitettujen pidettävien sikaeläinten siirtoja toisiin jäsenvaltioihin 1. Poiketen siitä, mitä 19 artiklassa säädetään, toimijat saavat siirtää teurastettaviksi tarkoitettuja pidettäviä sikaeläimiä toiseen jäsenvaltioon, jos kyseiset eläimet tulevat pitopaikasta, a) jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; b) jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana. 2. Poiketen siitä, mitä 20 artiklassa säädetään, toimijat saavat siirtää teurastettaviksi tarkoitettuja pidettäviä sikaeläimiä toiseen jäsenvaltioon tai sen vyöhykkeelle, jolla on Aujeszkyn tautiviruksen aiheuttamasta tartunnasta vapaa asema tai Aujeszkyn tautiviruksen aiheuttaman tartunnan hyväksytty hävittämisohjelma, jos eläimet täyttävät 1 kohdassa vahvistetut vaatimukset ja seuraavat vaatimukset täyttyvät: a) eläimet tulevat pitopaikasta, jossa ei ole raportoitu Aujeszkyn tautiviruksen aiheuttamaa tartuntaa lähtöä edeltäneiden 30 päivän aikana; b) eläimet kuljetetaan määräpaikkana olevassa jäsenvaltiossa suoraan teurastamoon ilman kokoamista kyseisessä jäsenvaltiossa tai sen vyöhykkeellä taikka jossakin kauttakulkujäsenvaltiossa tai sen vyöhykkeellä, jolla on Aujeszkyn tautiviruksen aiheuttamasta tartunnasta vapaa asema.

4 jakso

Hevoseläimet

22 artikla Hevoseläinten siirtoja toisiin jäsenvaltioihin koskevat vaatimukset 1. Toimijat saavat siirtää hevoseläimiä toiseen jäsenvaltioon ainoastaan siinä tapauksessa, että seuraavat vaatimukset täyttyvät: a) eläimet tulevat pitopaikasta, jossa ei ole raportoitu surraa (Trypanosoma evansi) lähtöä edeltäneiden 30 päivän aikana, tai jos ne tulevat pitopaikasta, jossa surra (Trypanosoma evansi) on raportoitu lähtöä edeltäneiden kahden vuoden aikana, tartunnan saaneeseen pitopaikkaan on sovellettu viimeisen taudinpurkauksen jälkeen siirtorajoitusta, kunnes i) tartunnan saaneet eläimet on poistettu pitopaikasta, ja ii) pitopaikassa jäljellä oleville eläimille on tehty surran (Trypanosoma evansi) varalta testi negatiivisin tuloksin jollakin liitteessä I olevassa 3 osassa säädetyistä diagnoosimenetelmistä näytteistä, jotka oli otettu vähintään kuusi kuukautta sen jälkeen, kun viimeinen tartunnan saanut eläin oli poistettu pitopaikasta; b) eläimet tulevat pitopaikasta, jossa ei ole raportoitu astumatautia lähtöä edeltäneiden kuuden kuukauden aikana, tai jos ne tulevat pitopaikasta, jossa astumatauti on raportoitu lähtöä edeltäneiden kahden vuoden aikana, tartunnan saaneeseen pitopaikkaan on sovellettu viimeisen taudinpurkauksen jälkeen siirtorajoitusta, kunnes i) tartunnan saaneet eläimet on lopetettu ja hävitetty tai teurastettu tai kaikki tartunnan saaneet urospuoliset hevoseläimet on kuohittu; ja ii) pitopaikassa jäljellä oleville hevoseläimille, lukuun ottamatta i alakohdassa tarkoitettuja kuohittuja urospuolisia hevoseläimiä, on tehty astumataudin varalta testi negatiivisin tuloksin liitteessä I olevassa 8 osassa säädetyllä diagnoosimenetelmällä näytteistä, jotka oli otettu vähintään kuusi kuukautta sen jälkeen, kun i alakohdassa kuvatut toimenpiteet oli suoritettu; c) eläimet tulevat pitopaikasta, jossa ei ole raportoitu hevosen näivetystautia lähtöä edeltäneiden 90 päivän aikana, tai jos ne tulevat pitopaikasta, jossa hevosen näivetystauti on raportoitu lähtöä edeltäneiden 12 kuukauden aikana, tartunnan saaneeseen pitopaikkaan on sovellettu viimeisen taudinpurkauksen jälkeen siirtorajoitusta, kunnes i) tartunnan saaneet eläimet on lopetettu ja hävitetty tai teurastettu ja pitopaikka on puhdistettu ja desinfioitu; ja ii) pitopaikassa jäljellä oleville eläimille on tehty hevosen näivetystaudin varalta testi negatiivisin tuloksin liitteessä I olevassa 9 osassa säädetyllä diagnoosimenetelmällä näytteistä, jotka oli otettu kahdella eri kerralla vähintään kolmen kuukauden välein sen jälkeen, kun i alakohdassa kuvatut toimenpiteet oli suoritettu; d) eläimet tulevat pitopaikasta, jossa ei ole raportoitu venezuelalaista hevosen enkefalomyeliittia lähtöä edeltäneiden kuuden kuukauden aikana tai, jos ne tulevat pitopaikasta, joka sijaitsee jäsenvaltiossa tai sen vyöhykkeellä, jossa on raportoitu venezuelalainen hevosen enkefalomyeliitti kahden edellisen vuoden aikana, ne täyttävät i alakohdan edellytykset ja joko ii tai iii alakohdan edellytykset: i) ne ovat olleet kliinisesti terveitä vähintään 21 päivän ajan ennen lähtöä, ja kaikille ii tai iii alakohdassa tarkoitetuille eläimille, joiden päivittäin mitattu ruumiinlämpö nousi normaalin fysiologisen vaihteluvälin yli, on tehty venezuelalaisen hevosen enkefalomyeliitin varalta diagnostinen testi negatiivisin tuloksin liitteessä I olevan 10 osan 1 kohdassa säädetyllä diagnoosimenetelmällä; ja ii) eläimet on pidetty karanteenissa vähintään 21 päivän ajan suojattuina tartuntaa levittäviltä hyönteisiltä, ja joko — niille on annettu täydellinen primaarinen rokotuskierros venezuelalaista hevosen enkefalomyeliittia vastaan ja uusintarokotus valmistajan suositusten mukaisesti vähintään 60 päivää ja enintään 12 kuukautta ennen lähettämispäivää; tai — niille on tehty venezuelalaisen hevosen enkefalomyeliitin varalta testi negatiivisin tuloksin liitteessä I olevan 10 osan 1 kohdan b alakohdassa säädetyllä diagnoosimenetelmällä näytteestä, joka on otettu aikaisintaan 14 päivää karanteenin alkamispäivän jälkeen; iii) eläimille on tehty — testi venezuelalaisen hevosen enkefalomyeliitin varalta liitteessä I olevan 10 osan 1 kohdan b alakohdassa säädetyllä diagnoosimenetelmällä parinäytteistä, jotka otettiin kahdella eri kerralla 21 päivän välein ja joista jälkimmäinen otettiin lähtöpäivää edeltäneiden 10 päivän aikana, eikä vasta-ainepitoisuus noussut; ja — testi venezuelalaisen hevosen enkefalomyeliittiviruksen genomin osoittamiseksi negatiivisin tuloksin liitteessä I olevan 10 osan 2 kohdassa säädetyllä diagnoosimenetelmällä näytteestä, joka on otettu 48 tunnin kuluessa ennen lähtöä, ja eläimet on suojattu tartuntaa levittäviltä hyönteisiltä näytteenoton jälkeen lähtöön saakka; e) eläimet tulevat pitopaikasta, jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; f) eläimet tulevat pitopaikasta, jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana; g) eläimet eivät ole olleet kosketuksissa a–f alakohdassa tarkoitettujen tautien osalta luetteloituihin lajeihin kuuluvien eläinten kanssa, jotka eivät täyttäneet a–e alakohdassa säädettyjä vaatimuksia lähtöä edeltäneiden 30 päivän aikana eivätkä f alakohdassa säädettyä vaatimusta lähtöä edeltäneiden 15 päivän aikana. 2. Poiketen siitä, mitä 1 kohdan a, b ja c alakohdassa säädetään, 1 kohdan a, b ja c alakohdassa tarkoitettuja siirtorajoituksia on sovellettava vähintään 30 päivää sen jälkeen, kun pitopaikan viimeinen 1 kohdan a, b ja c alakohdassa tarkoitetun kyseisen taudin osalta luetteloituun lajiin kuuluva eläin on joko lopetettu ja hävitetty tai teurastettu ja tilat on puhdistettu ja desinfioitu. 3. Jäljempänä 76 artiklassa tarkoitettua eläinterveystodistusta pyytävän toimijan on toimivaltaisen viranomaisen pyynnöstä toimitettava osoitetiedot niistä hevoseläimiä pitävistä pitopaikoista, joissa siirrettäväksi tarkoitettuja hevoseläimiä on pidetty toiseen jäsenvaltioon suunniteltua siirtoa edeltäneiden 30 päivän ajan.

5 jakso

Kamelieläimet

23 artikla Pidettävien kamelieläinten siirtoja toisiin jäsenvaltioihin koskevat vaatimukset 1. Toimijat saavat siirtää pidettäviä kamelieläimiä toiseen jäsenvaltioon ainoastaan siinä tapauksessa, että seuraavat vaatimukset täyttyvät: a) eläimet ovat olleet pitopaikassa yhtäjaksoisesti vähintään 30 päivän ajan ennen lähtöä tai syntymästä asti, jos ne ovat alle 30 päivän ikäisiä, eivätkä ne tänä aikana ole olleet kosketuksissa pidettäviin kamelieläimiin, joiden terveystilanne on heikompi tai joihin sovelletaan siirtorajoituksia eläinterveyteen liittyvistä syistä, eivätkä sellaisesta pitopaikasta tuleviin pidettäviin eläimiin, joka ei täyttänyt b alakohdassa vahvistettuja vaatimuksia; b) kaikki eläimet, jotka saapuvat unioniin kolmannesta maasta tai alueelta a alakohdassa tarkoitettujen eläinten lähtöä edeltäneiden 30 päivän aikana ja jotka tuodaan pitopaikkaan, jossa kyseiset eläimet ovat, pidetään erillään siten, että estetään niiden joutuminen välittömästi tai välillisesti kosketuksiin kaikkien muiden kyseisessä pitopaikassa olevien eläinten kanssa; c) eläimet tulevat pitopaikasta, jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; d) eläimet tulevat pitopaikasta, jossa ei ole raportoitu Brucella abortus-, B. melitensis- ja B. suis -tartuntaa kamelieläimissä lähtöä edeltäneiden 42 päivän aikana, ja eläimille on tehty Brucella abortus-, B. melitensis- ja B. suis -tartunnan varalta testi negatiivisin tuloksin jollakin liitteessä I olevassa 1 osassa säädetyistä diagnoosimenetelmistä näytteestä, joka on otettu lähtöä edeltäneiden 30 päivän aikana ja poikineiden naaraiden tapauksessa vähintään 30 päivän kuluttua poikimisesta; e) eläimet tulevat pitopaikasta, jossa on toteutettu kyseisessä pitopaikassa pidettävien kamelieläinten seurantaa Mycobacterium tuberculosis complex -tartunnan (M. bovis, M. caprae ja M. tuberculosis) varalta liitteessä II olevan 2 osan 1 ja 2 kohdan mukaisesti vähintään lähtöä edeltäneiden 12 kuukauden ajan, ja kyseisenä aikana i) edellä a alakohdassa tarkoitettuun pitopaikkaan on tuotu kamelieläimiä ainoastaan pitopaikoista, joissa sovelletaan tässä kohdassa säädettyjä toimenpiteitä; ii) jos kyseisessä pitopaikassa pidettävissä kamelieläimissä on raportoitu Mycobacterium tuberculosis complex -tartunta (M. bovis, M. caprae ja M. tuberculosis), on toteutettu liitteessä II olevan 2 osan 3 kohdan mukaisia toimenpiteitä; f) jos eläimet siirretään jäsenvaltioon tai sen vyöhykkeelle, jolla on naudan tarttuvan rinotrakeiitin / tarttuvan pustulaarisen vulvovaginiitin osalta taudista vapaa asema tai taudin hyväksytty hävittämisohjelma nautaeläinten osalta, ne tulevat pitopaikasta, jossa ei ole raportoitu naudan tarttuvaa rinotrakeiittia / tarttuvaa pustulaarista vulvovaginiittia kamelieläimissä lähtöä edeltäneiden 30 päivän aikana; g) eläimet tulevat pitopaikasta, joka sijaitsee alueella, jolla kyseisen pitopaikan ympärillä vähintään 150 km:n säteellä ei lähtöä edeltäneiden kahden vuoden aikana ole raportoitu epitsoottisen verenvuototautiviruksen aiheuttamaa tartuntaa missään pitopaikassa; h) eläimet tulevat pitopaikasta, jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana; i) eläimet tulevat pitopaikasta, jossa ei ole raportoitu surraa (Trypanosoma evansi) lähtöä edeltäneiden 30 päivän aikana, ja jos ne tulevat pitopaikasta, jossa surra (Trypanosoma evansi) on raportoitu lähtöä edeltäneiden kahden vuoden aikana, tartunnan saaneeseen pitopaikkaan on sovellettu viimeisen taudinpurkauksen jälkeen siirtorajoitusta, kunnes i) tartunnan saaneet eläimet on poistettu pitopaikasta; ja ii) pitopaikassa jäljellä oleville eläimille on tehty surran (Trypanosoma evansi) varalta testi negatiivisin tuloksin jollakin liitteessä I olevassa 3 osassa säädetyistä diagnoosimenetelmistä näytteistä, jotka oli otettu vähintään kuusi kuukautta sen jälkeen, kun tartunnan saaneet eläimet oli poistettu pitopaikasta; j) eläimet täyttävät vähintään yhden delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista sinikieliviruksen aiheuttamaa tartuntaa (serotyypit 1–24) koskevista vaatimuksista, lukuun ottamatta tapauksia, joissa eläimet siirretään 24 artiklan mukaisesti; k) jäljempänä 32 ja 33 artiklassa säädetyt edellytykset täyttyvät soveltuvissa tapauksissa. 2. Edellä olevan 1 kohdan säännöksiä ei sovelleta 25 artiklan mukaisiin teurastettaviksi tarkoitettuihin pidettäviin kamelieläimiin.

24 artikla Poikkeukset, jotka koskevat pidettävien kamelieläinten siirtoja toisiin jäsenvaltioihin tai niiden vyöhykkeille sinikieliviruksen aiheuttaman tartunnan (serotyypit 1–24) osalta Poiketen siitä, mitä 23 artiklan 1 kohdan h alakohdassa säädetään, alkuperäjäsenvaltion toimivaltainen viranomainen voi myöntää luvan pidettävien kamelieläinten, jotka eivät täytä vähintään yhtä delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista vaatimuksista, siirtoon toiseen jäsenvaltioon tai sen vyöhykkeelle, a) jolla on sinikieliviruksen aiheuttaman tartunnan (serotyypit 1–24) osalta taudista vapaa asema tai hyväksytty hävittämisohjelma, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa delegoidun asetuksen (EU) 2020/689 43 artiklan 2 kohdassa tarkoitettujen edellytysten mukaisesti; b) jolla ei ole sinikieliviruksen aiheuttaman tartunnan (serotyypit 1–24) osalta taudista vapaata asemaa eikä hyväksyttyä hävittämisohjelmaa, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa. Jos määräpaikkana oleva jäsenvaltio asettaa edellytyksiä tällaista siirtoa koskevan luvan myöntämiselle, kyseisten edellytysten on kuuluttava delegoidun asetuksen (EU) 2020/689 liitteessä V olevan II osan 2 luvun 1 jakson 5–8 kohdassa tarkoitettuihin edellytyksiin.

25 artikla Poikkeus, joka koskee teurastettaviksi tarkoitettujen pidettävien kamelieläinten siirtoja toisiin jäsenvaltioihin Poiketen siitä, mitä 23 artiklassa säädetään, toimijat saavat siirtää teurastettaviksi tarkoitettuja pidettäviä kamelieläimiä toiseen jäsenvaltioon tai sen vyöhykkeelle, jos kyseiset eläimet tulevat pitopaikasta, a) jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; b) jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana; c) jossa ei ole raportoitu sinikieliviruksen aiheuttamaa tartuntaa (serotyypit 1–24) lähtöä edeltäneiden 30 päivän aikana.

6 jakso

Hirvieläimet

26 artikla Pidettävien hirvieläinten siirtoja toisiin jäsenvaltioihin koskevat vaatimukset 1. Toimijat saavat siirtää pidettäviä hirvieläimiä toiseen jäsenvaltioon ainoastaan siinä tapauksessa, että seuraavat vaatimukset täyttyvät: a) eläimet ovat olleet pitopaikassa yhtäjaksoisesti vähintään 30 päivän ajan ennen lähtöä tai syntymästä asti, jos ne ovat alle 30 päivän ikäisiä, eivätkä ne tänä aikana ole olleet kosketuksissa pidettäviin hirvieläimiin, joiden terveystilanne on heikompi tai joihin sovelletaan siirtorajoituksia eläinterveyteen liittyvistä syistä, eivätkä sellaisesta pitopaikasta tuleviin pidettäviin eläimiin, joka ei täyttänyt b alakohdassa vahvistettuja vaatimuksia; b) kaikki eläimet, jotka saapuvat unioniin kolmannesta maasta tai alueelta a alakohdassa tarkoitettujen eläinten lähtöä edeltäneiden 30 päivän aikana ja jotka tuodaan pitopaikkaan, jossa kyseiset eläimet ovat, pidetään erillään siten, että estetään niiden joutuminen välittömästi tai välillisesti kosketuksiin kaikkien muiden kyseisessä pitopaikassa olevien eläinten kanssa; c) eläimet tulevat pitopaikasta, jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; d) eläimet tulevat pitopaikasta, jossa ei ole raportoitu Brucella abortus-, B. melitensis- ja B. suis -tartuntaa hirvieläimissä lähtöä edeltäneiden 42 päivän aikana; e) eläimet tulevat pitopaikasta, jossa on toteutettu kyseisessä pitopaikassa pidettävien hirvieläinten seurantaa Mycobacterium tuberculosis complex -tartunnan (M. bovis, M. caprae ja M. tuberculosis) varalta liitteessä II olevan 3 osan 1 ja 2 kohdan mukaisesti vähintään lähtöä edeltäneiden 12 kuukauden ajan, ja kyseisenä aikana i) edellä a alakohdassa tarkoitettuun pitopaikkaan on tuotu hirvieläimiä ainoastaan pitopaikoista, joissa sovelletaan tässä kohdassa säädettyjä toimenpiteitä; ii) jos kyseisessä pitopaikassa pidettävissä hirvieläimissä on raportoitu Mycobacterium tuberculosis complex -tartunta (M. bovis, M. caprae ja M. tuberculosis), on toteutettu liitteessä II olevan 3 osan 3 kohdan mukaisia toimenpiteitä; f) jos eläimet siirretään jäsenvaltioon tai sen vyöhykkeelle, jolla on naudan tarttuvan rinotrakeiitin / tarttuvan pustulaarisen vulvovaginiitin osalta taudista vapaa asema tai taudin hyväksytty hävittämisohjelma nautaeläinten osalta, ne tulevat pitopaikasta, jossa ei ole raportoitu naudan tarttuvaa rinotrakeiittia / tarttuvaa pustulaarista vulvovaginiittia hirvieläimissä lähtöä edeltäneiden 30 päivän aikana; g) eläimet tulevat pitopaikasta, joka sijaitsee alueella, jolla kyseisen pitopaikan ympärillä vähintään 150 km:n säteellä ei lähtöä edeltäneiden kahden vuoden aikana ole raportoitu epitsoottisen verenvuototautiviruksen aiheuttamaa tartuntaa missään pitopaikassa; h) eläimet tulevat pitopaikasta, jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana; i) eläimet tulevat pitopaikasta, jossa ei ole raportoitu surraa (Trypanosoma evansi) lähtöä edeltäneiden 30 päivän aikana, ja jos ne tulevat pitopaikasta, jossa surra (Trypanosoma evansi) on raportoitu lähtöä edeltäneiden kahden vuoden aikana, tartunnan saaneeseen pitopaikkaan on sovellettu viimeisen taudinpurkauksen jälkeen siirtorajoitusta, kunnes i) tartunnan saaneet eläimet on poistettu pitopaikasta; ja ii) pitopaikassa jäljellä oleville eläimille on tehty surran (Trypanosoma evansi) varalta testi negatiivisin tuloksin jollakin liitteessä I olevassa 3 osassa säädetyistä diagnoosimenetelmistä näytteistä, jotka oli otettu vähintään kuusi kuukautta sen jälkeen, kun tartunnan saaneet eläimet oli poistettu pitopaikasta; j) eläimet täyttävät vähintään yhden delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista sinikieliviruksen aiheuttamaa tartuntaa (serotyypit 1–24) koskevista vaatimuksista, lukuun ottamatta tapauksia, joissa eläimet siirretään 27 artiklan mukaisesti; k) jäljempänä 32 ja 33 artiklassa säädetyt edellytykset täyttyvät soveltuvissa tapauksissa. 2. Edellä olevan 1 kohdan säännöksiä ei sovelleta 28 artiklan mukaisiin teurastettaviksi tarkoitettuihin pidettäviin hirvieläimiin.

27 artikla Poikkeukset, jotka koskevat pidettävien hirvieläinten siirtoja toisiin jäsenvaltioihin tai niiden vyöhykkeille sinikieliviruksen aiheuttaman tartunnan (serotyypit 1–24) osalta Poiketen siitä, mitä 26 artiklan 1 kohdan h alakohdassa säädetään, alkuperäjäsenvaltion toimivaltainen viranomainen voi myöntää luvan pidettävien hirvieläinten, jotka eivät täytä vähintään yhtä delegoidun asetuksen (EU) 2020/689 liitteessä V olevan II osan 2 luvun 1 jakson 1–3 kohdassa vahvistetuista vaatimuksista, siirtoon toiseen jäsenvaltioon tai sen vyöhykkeelle, a) jolla on sinikieliviruksen aiheuttaman tartunnan (serotyypit 1–24) osalta taudista vapaa asema tai hyväksytty hävittämisohjelma, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa delegoidun asetuksen (EU) 2020/689 43 artiklan 2 kohdassa tarkoitettujen edellytysten mukaisesti; b) jolla ei ole sinikieliviruksen aiheuttaman tartunnan (serotyypit 1–24) osalta taudista vapaata asemaa eikä hyväksyttyä hävittämisohjelmaa, jos määräpaikkana oleva jäsenvaltio on ilmoittanut komissiolle ja muille jäsenvaltioille, että kyseisille siirroille on myönnetty lupa. Jos määräpaikkana oleva jäsenvaltio asettaa edellytyksiä tällaista siirtoa koskevan luvan myöntämiselle, kyseisten edellytysten on kuuluttava delegoidun asetuksen (EU) 2020/689 liitteessä V olevan II osan 2 luvun 1 jakson 5–8 kohdassa tarkoitettuihin edellytyksiin.

28 artikla Poikkeus, joka koskee teurastettaviksi tarkoitettujen pidettävien hirvieläinten siirtoja toisiin jäsenvaltioihin Poiketen siitä, mitä 26 artiklassa säädetään, toimijat saavat siirtää teurastettaviksi tarkoitettuja pidettäviä hirvieläimiä toiseen jäsenvaltioon tai sen vyöhykkeelle, jos kyseiset eläimet tulevat pitopaikasta, a) jossa ei ole raportoitu raivotautiviruksen aiheuttamaa tartuntaa pidettävissä maaeläimissä lähtöä edeltäneiden 30 päivän aikana; b) jossa ei ole raportoitu pernaruttoa sorkka- ja kavioeläimissä lähtöä edeltäneiden 15 päivän aikana; c) jossa ei ole raportoitu sinikieliviruksen aiheuttamaa tartuntaa (serotyypit 1–24) lähtöä edeltäneiden 30 päivän aikana.

7 jakso

Muut sorkka- ja kavioeläimet

29 artikla Muiden pidettävien sorkka- ja kavioeläinten siirtoja toisiin jäsenvaltioihin koskevat vaatimukset 1. Toimijat saavat siirtä